ישיבת מליאה, כנסת 24, פרוטוקול מספר 5, 2021-04-19 00:00

יריב לוין: חברות וחברי הכנסת, היום יום שני, ז' באייר התשפ"א, 19 באפריל 2021.

יריב לוין: אני פותח את הישיבה.

יריב לוין: בראשיתה אנחנו עוברים להצהרת אמונים של חברנו חבר הכנסת מנסור עבאס – ברוך רופא חולים – ששב אלינו.

יריב לוין: אני מזמין אותך בכבוד להצהיר אמונים.

יריב לוין: בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, חבר הכנסת מנסור עבאס, אקרא בפניך את נוסח הצהרת האמונים, ואתה תשיב: "מתחייב אני".

יריב לוין: וזה נוסח הצהרת האמונים: אני מתחייב לשמור אמונים למדינת ישראל ולמלא באמונה את שליחותי בכנסת.

מנסור עבאס: מתחייב אני.

יריב לוין: תודה רבה, וברכות לחבר הכנסת מנסור עבאס.

יריב לוין: חברות וחברי הכנסת, אנחנו עוברים לנאומים בני דקה.

יריב לוין: אני רק רוצה להבהיר, חבר הכנסת מאיר כהן, מאחר שאתה נמצא כאן, כדי שלא תהיינה שמועות ולא יהיה חוסר ודאות, אני אבהיר את הסדרי הדיון וההצבעה בנושא הרכב הוועדה המסדרת.

יריב לוין: מה שאני מציע, על מנת שאנחנו לא נצטרך לקיים שני דיונים אלא נוכל לקיים דיון אחד משולב – אני מבין שלמעשה יש הצעה אחת של יושב-ראש הוועדה המסדרת והצעה אחת שאתה מגיש, ואני מבין שאין הצעות אחרות.

יריב לוין: בהנחה שזה המצב, אני מציע שיושב-ראש הוועדה המסדרת יציג את הצעתו, ומייד אחריו אתה תציג את הצעתך.

יריב לוין: חבר הכנסת מאיר כהן, תציג את הצעתך; יהיה דיון משולב, כל אחד שירצה לדבר יוכל להתייחס למי משתי ההצעות.

יריב לוין: לאחר מכן אנחנו נקיים הצבעה על הצעתו של יושב-ראש הוועדה המסדרת: אם היא התקבלה – היא התקבלה.

יריב לוין: אם לא התקבלה – אנחנו נעבור מייד להצבעה על ההצעה שאתה תביא.

יריב לוין: אני אומר שוב בצער שלא הצלחנו להגיע להסכמות ולהבנות שאפשרו הצבעה מוסכמת פה אחד, אבל זה המצב, ובמצב הזה אנחנו חייבים להקים ועדה מסדרת.

יריב לוין: משכל הדחיות והניסיונות לא צלחו, אם עד לשעת ההצבעה לא תהיה הסכמה, אנחנו פשוט נצביע ברוב ומיעוט, וכפי שהכנסת תחליט כך יהיה.

יריב לוין: אם כן, אני עובר מכאן לנאומים בני דקה.

יריב לוין: ראשון הנואמים, חבר הכנסת יצחק פינדרוס – איננו; חבר הכנסת שלמה קרעי – לא נמצא.

יריב לוין: חבר הכנסת איתמר בן גביר, בבקשה.

יריב לוין: אני רק אעיר שמאחר שבשלב זה אין לי סגנים, ייתכן שנצטרך לעשות איזושהי הפסקה במהלך הדיונים אם מספר הדוברים יהיה רב.

יריב לוין: אנא, אל תראו בזה לא תרגיל ולא השהיה, אלא מציאות שנכפית עלינו כל עוד לא מונו סגני יושב-ראש.

יריב לוין: חבר כנסת בן גביר, בבקשה.

איתמר בן גביר: אדוני יושב-ראש הכנסת, כנסת נכבדה, אתמול סיירנו בשער שכם, אני וחבריי בראשות בצלאל סמוטריץ' מהציונות הדתית, ונוכחנו לפגוש שם שוטרים נחושים שרוצים למלא את תפקידם אבל צריכים לקבל הוראות חד-משמעיות.

איתמר בן גביר: אז ברוך השם, השר אוחנה – אנחנו משבחים אותו, אבל אנחנו גם דורשים לחדד את ההוראות: יהודים שמסתובבים ומותקפים על רקע אנטישמי – אי-אפשר לעבור על זה לסדר-היום.

איתמר בן גביר: רב ביפו שתוקפים אותו ופוגעים בו – אי-אפשר לעבור על זה לסדר-היום.

איתמר בן גביר: אדוני, כשביצהר היה רבע גרם של אירועים הקימו מחלקה מיוחדת, צוות לפשיעה לאומנית; באו, השתלטו על ישיבה.

איתמר בן גביר: משטרת ישראל יכולה, ויכולה יותר.

איתמר בן גביר: לכן, אנחנו מכאן קוראים למשטרת ישראל לטפל בטרוריסטים ולאפשר ליהודים להסתובב בבטחה בירושלים.

יריב לוין: תודה רבה.

יריב לוין: חבר הכנסת עידן רול – איננו; חבר הכנסת עופר כסיף – איננו.

יריב לוין: חבר הכנסת אחמד טיבי, בבקשה.

יריב לוין: אגב, אני נועל את רשימת הדוברים.

אחמד טיבי: תודה רבה, אדוני.

אחמד טיבי: אני רוצה להתייחס לשני מוקדי אירועים: אחד ביפו, אחד בבאב אל-עמוד באל-קודס.

אחמד טיבי: אנשים לא יודעים מה הרקע לדברים שמתרחשים שם.

אחמד טיבי: בחודש הרמדאן מקובל מזה שנים רבות, רבות, רבות, עוד לפני שנולד מפקד מחוז ירושלים, שפלסטינים מוסלמים יבואו בבאב אל-עמוד, ישבו על המדרגות וישמחו על המדרגות – –

איתמר בן גביר: – – – פלסטינים – – –

אחמד טיבי: – – וידברו, הפלסטינים של ירושלים המזרחית, במדרגות.

איתמר בן גביר: – – – יפו – – –

אחמד טיבי: פתאום – – –

יריב לוין: חבר הכנסת בן גביר.

יריב לוין: חבר הכנסת בן גביר, אף אחד לא הפריע לך כשדיברת.

יריב לוין: באמת, מספיק כבר.

יריב לוין: שב, שב, בבקשה.

איתמר בן גביר: אבל הוא מדבר שטויות.

איתמר בן גביר: פלסטינים ביפו?

יריב לוין: חבר הכנסת בן גביר, כשדיברת אף אחד לא הפריע לך.

יריב לוין: אנא תאפשר לחבר הכנסת טיבי לומר את דברו.

יריב לוין: תודה.

אחמד טיבי: תודה רבה.

אחמד טיבי: ואז, משטרת ירושלים החליטה לסגור באופן מעשי את המקום בשביל אל-מקדסין הפלסטינים בירושלים המזרחית, ושינתה סדרי עולם; פגעה בחודש הרמדאן, בהרגשה של האנשים שהם יכולים ללכת שם, ולכן אנשים כועסים ולכן יש עימותים שם.

אחמד טיבי: אנשים רוצים את החופש שלהם להיות שם על המודרג'את בבאב אל-עמוד.

אחמד טיבי: היחס של המשטרה הוא יחס ברוטלי לאנשים שמאוד רוצים לשבת על המדרגות ולהביע את דעתם.

אחמד טיבי: ביפו מזה 15 שנים יש מה שקרוי גרעין תורני.

אחמד טיבי: מדובר באנשים – – –

יריב לוין: חבר הכנסת טיבי, זה נאום בן דקה – לא סקירה היסטורית.

אחמד טיבי: הכול יחסי, אדוני, בימים האלה.

אחמד טיבי: הכול יחסי.

יריב לוין: אנא, ברשותך.

יריב לוין: בוא, משפט אחרון.

אחמד טיבי: זה כמעט אותו נושא.

אחמד טיבי: אנשים באו ליפו ואמרו: להתנחל בלבבות, אבל הכוונה: להתנחל בשכונת אל-עג'מי – לרכוש בתים, להוציא אנשים מביתם.

אחמד טיבי: באחד המקרים לאחרונה – ואומר את זה אדם שמתנגד לאלימות, במיוחד נגד אנשי דת באשר הם אנשי דת – הגיע איש דת כדי לפנות משפחה יפואית מהבית שלה באמצעות פיתוי כספי.

אחמד טיבי: התפתח עימות – נשים את האלימות בצד, אבל יפו סבלה מספיק מיחס ממשלתי מפלה, מדכא ומהיחס של המשטרה אתמול, שפגעה גם באימאם, השייח' עג'ווה, של חסן בק.

יריב לוין: תודה.

אחמד טיבי: די כבר עם הברוטליות של המשטרה.

יריב לוין: תודה.

יריב לוין: חבר הכנסת טיבי, תודה רבה.

אחמד טיבי: אי-אפשר לנשל את תושבי יפו – –

איתמר בן גביר: – – –

אחמד טיבי: – – וגם באב אל-עמוד ימשיך להיות תוסס.

איתמר בן גביר: אתם מפגינים, ואז המשטרה אשמה.

יריב לוין: תודה רבה.

יריב לוין: חבר הכנסת טיבי, תודה רבה.

יריב לוין: חבר הכנסת ווליד טאהא – איננו.

יריב לוין: חבר הכנסת בועז טופורובסקי, בבקשה.

יריב לוין: חבר הכנסת טופורובסקי – ראיתי אותו קודם, לדעתי.

יריב לוין: ווליד נמצא?

יריב לוין: איפה חבר הכנסת טאהא?

יריב לוין: יופי, בבקשה.

יריב לוין: חבר הכנסת ווליד טאהא.

יריב לוין: בבקשה.

יריב לוין: רבותיי, נא לשבת.

יריב לוין: חברות וחברי הכנסת, שבו במקומות, ואז אפשר יהיה לראות מי נמצא ומי איננו.

וליד טאהא: כבוד היושב-ראש, חברות וחברי הכנסת, בשנים האחרונות אנחנו עדים לתופעה שבאמת צריכה להדאיג את כולנו, או לפחות להדליק לנו אור אדום, של סיר לחץ שמתרחש בתוך העיר יפו.

וליד טאהא: התושבים בעיר יפו סובלים ממדיניות רדיפה של חברת עמידר; מאות משפחות בסכנת נישול מהבתים שלהן, והעוני, שרבים סובלים ממנו בעיר הזאת, מביא את העיר יפו לכדי התרחשויות שאף אחד מאיתנו לא היה רוצה לראות, שחוזרות על עצמן בתקופה האחרונה.

וליד טאהא: מישהו צריך להתייחס לנושאים האלה בכובד ראש ולהתחיל באמת לבדוק, לדון וללמוד את הבעיות שמהן סובלים התושבים ביפו, ולהתחיל לטפל בהן באופן שייטיב עם האוכלוסייה שנמצאת שם.

וליד טאהא: יש נושאים שכנראה נצטרך לקדם באופן ספציפי, אבל בגדול אני אומר:

וליד טאהא: מה שקורה ביפו צריך להדאיג את כולנו.

וליד טאהא: זו לא בעיה של האזרחים הערבים בלבד, זו בעיה של המדינה, ומישהו צריך לטפל בזה, ולטפל בזה באופן מקצועי.

וליד טאהא: תודה.

יריב לוין: חבר הכנסת בועז טופורובסקי – איננו.

יריב לוין: חבר הכנסת אוריאל בוסו, בבקשה.

אוריאל בוסו: אדוני היושב-ראש, השבת במשפחת אבוחצירא יציינו 50 שנה להסתלקותו של הסבא, רבי יצחק אבוחצירא, שהיה חבר מועצת הרבנות הראשית והיה סמל של דו-קיום.

אוריאל בוסו: הוא היה רבה הראשי של רמלה-לוד.

יריב לוין: רגע, חבר הכנסת בוסו.

יריב לוין: חבר הכנסת מיקי זוהר, נא לשבת.

יריב לוין: אי-אפשר לנהל כך את הדיון, באמת.

יריב לוין: בבקשה.

אוריאל בוסו: למעשה, דווקא בימים הללו, כשאנו רואים גל של התפרעויות בקרב הציבור, אני, כתושב רמלה בעברי – ידענו לחיות בדו-קיום אמיתי, יהודים ושאינם יהודים, במקום אחד, וסבא היה מהסמלים הללו, וידע להשכין שלום.

אוריאל בוסו: כמובן שאני קורא לראשי הציבור לגנות בכל תוקף סוג כזה של התנהגות ולהראות שזה לא דבר שמבטא – נקווה מאוד שאלו עשבים שוטים.

אוריאל בוסו: תודה רבה.

יריב לוין: תודה רבה.

יריב לוין: חבר הכנסת ישראל אייכלר – איננו; חבר הכנסת אלכס קושניר – איננו; חבר הכנסת אלעזר שטרן – איננו; חבר הכנסת אלי אבידר – איננו.

יריב לוין: חבר הכנסת סעיד אלחרומי, בבקשה.

סעיד אלחרומי: כבוד היושב-ראש, חבריי חברי הכנסת, חשבתי לתומי שההסתה נגד החברה הבדואית ונגד התושבים בכפרים הלא-מוכרים תהיה מנת חלקנו בתקופת הבחירות.

סעיד אלחרומי: לצערי, חלק ממנהיגי המפלגות השונות מגיעים לנגב בימים האחרונים וממשיכים בגל הסתה נגד האוכלוסייה החלשה והמוחלשת, תחת הכותרת של הפשיעה בחברה הבדואית ובחברה הערבית בנגב.

סעיד אלחרומי: אותם אנשים מתעלמים מפשיעה שמשתוללת ומרציחות של צעירים וצעירות, נשים וגברים, בכפרים וביישובים הערביים.

סעיד אלחרומי: היה מוטב לכל מי שרוצה לדבר על פשיעה להציע הצעות לפתרונות בני-ביצוע לפשיעה בארץ בכלל וביישובים הערביים, ואנא, תפסיקו להסית נגד התושבים הבדואים בדרום.

סעיד אלחרומי: תפסיקו עם המנגינה הזאת.

סעיד אלחרומי: זה כבר נמאס.

סעיד אלחרומי: אנחנו אחרי מערכת הבחירות, למי שמנסה לחפש כמה קולות פה ושם.

סעיד אלחרומי: תודה, אדוני היושב-ראש.

יריב לוין: תודה רבה.

יריב לוין: חברת הכנסת עאידה תומא סלימאן, בבקשה.

עאידה תומא סלימאן: כבוד היושב-ראש, ביום שישי שעבר הלכתי לנחם אבלים בבית משפחתה של סוהא מנסור.

עאידה תומא סלימאן: סוהא מנסור מטירה נרצחה בת 38, אימא לשלושה ילדים.

עאידה תומא סלימאן: הבן שלה, בן אוטיסט שמאוד תלוי בה, עד היום הזה מנסה לחפש אותה ולא מוצא אותה.

עאידה תומא סלימאן: למה אני אומרת את זה?

עאידה תומא סלימאן: כי פשוט באותו ביקור תנחומים דיברתי עם אבא שלה והוא הסביר לי עד כמה היא הייתה מאוימת.

עאידה תומא סלימאן: קיבלתי רשימה של האירועים שקרו לה לפני שהיא נרצחה: ירו על האוטו שלה ב-15 בנובמבר שעבר; שרפו את האוטו שלה ב-25 במרץ; ירו על הבית שלה ב-30 במרץ; ירו על מכון היופי שלה ב-3 באפריל, והיא נרצחה ב-12 באפריל.

עאידה תומא סלימאן: בכל אירוע סוהא הלכה והגישה תלונה במשטרה וביקשה שיגנו עליה.

עאידה תומא סלימאן: כל איום שהגיע אליה הביתה – היא הודיעה למשטרה על האיום הזה, וכולם ידעו שהיא מאוימת.

עאידה תומא סלימאן: עובדה – כל האירועים שקרו, ובכל זאת סוהא נרצחה.

עאידה תומא סלימאן: בסופו של דבר, סוהא נרצחה לא על ידי בני אנוש; בשבילי הם פושעים נאלחים, אבל מי שעזר לפושעים האלה להגיע לסוהא, אם רצה או לא רצה, זה משטרת ישראל.

עאידה תומא סלימאן: כשאומרים: אין לנו אמון במשטרה, אנחנו מתכוונים לזה.

עאידה תומא סלימאן: היא כן הודיעה, היא כן התלוננה.

מאי גולן: את לא מתביישת – – –

עאידה תומא סלימאן: אפילו במקרה כזה את לא מתביישת לדבר.

עאידה תומא סלימאן: אין לך בושה?

מאי גולן: – – –

יריב לוין: חברת הכנסת מאי גולן.

עאידה תומא סלימאן: אישה נרצחה והמשטרה הסתכלה על זה.

עאידה תומא סלימאן: תפסיקי עם כל הגזענות שלך.

מאי גולן: – – –

יריב לוין: חברת הכנסת מאי גולן.

יריב לוין: מספיק.

עאידה תומא סלימאן: כן, אני מדברת – – –

יריב לוין: חברת הכנסת מאי גולן, אני קורא אותך לסדר פעם ראשונה.

יריב לוין: מספיק.

עאידה תומא סלימאן: אותה משטרה שיודעת להיכנס במפגינים.

קריאות: – – –

יריב לוין: חבר הכנסת סעדי, אני קורא אותך לסדר פעם ראשונה.

מאי גולן: – – –

עאידה תומא סלימאן: אותה משטרה שיודעת להרביץ לחבר כנסת – –

מאי גולן: – – –

יריב לוין: חברת הכנסת מאי גולן, אני קורא אותך לסדר פעם שנייה.

יריב לוין: מספיק.

עאידה תומא סלימאן: – – אותה משטרה שיודעת להרביץ לח"כים – –

יריב לוין: חברת הכנסת תומא סלימאן.

עאידה תומא סלימאן: – – לא יודעת להגן על אישה.

יריב לוין: חברת הכנסת תומא סלימאן, תודה.

יריב לוין: נא לעמוד בזמנים.

יריב לוין: חברת הכנסת יוליה מלינובסקי – איננה; חברת הכנסת תמר זנדברג, בבקשה – מוותרת; חבר הכנסת בצלאל סמוטריץ – איננו; חבר הכנסת אליהו ברוכי – איננו; חבר הכנסת מנסור עבאס – איננו; חבר הכנסת משה אבוטבול – איננו; חבר הכנסת יבגני סובה – איננו.

יריב לוין: חבר הכנסת ינון אזולאי, בבקשה.

ינון אזולאי: אדוני היושב-ראש, אני שומע את חבריי מהסיעות הערביות על האלימות בחברה הערבית, ואני רוצה להגיד לכם שאתם יודעים שאנחנו מזדהים עם זה ונגד כל אלימות, אבל בימים האחרונים אנחנו חווים אלימות של אנטישמיות מערבים כלפי אותם יהודים, כלפי החזות שלהם, ואני לא שומע את הקול שלכם.

ינון אזולאי: סמי אבו שחאדה, אתה היום התראיינת ברשת ב' ולא היית מסוגל לגנות את האלימות נגד הציבור החרדי ונגד הציבור הדתי.

ינון אזולאי: אני שמעתי את כל הריאיון; אמרת שאתה נגד אלימות – לא גינית אפילו פעם אחת.

סמי אבו שחאדה: לא נכון – – –

ינון אזולאי: אני רוצה לומר לך שדם יהודים לא הפקר, ושום דם אינו הפקר.

סמי אבו שחאדה: לפחות – – –

ינון אזולאי: אבל אני לא אתן לאנטישמיות להרים פה ראש בשום פנים ואופן.

ינון אזולאי: הייתי מצפה ממך היום, הייתה לך הזדמנות, לבוא – – –

סמי אבו שחאדה: למה לשקר?

ינון אזולאי: לא, לא.

ינון אזולאי: אני מדבר על אותם אלה – – –

סמי אבו שחאדה: אבל למה לשקר?

ינון אזולאי: על אותם אלה שבאו ועשו מעשה נגד אותו ציבור חרדי, והציבור – אתמול, אצל הרב.

ינון אזולאי: היום דיבר סמי ולא אמר מילה אחת רעה או מילת גנאי, ויש לך הזדמנות עכשיו לעשות זאת.

קריאה: חס וחלילה.

ינון אזולאי: אני קורא למשטרת ישראל לעשות הכול על מנת למצוא את הפורעים האלה ולהעמיד אותם לדין ושישבו בכלא.

ינון אזולאי: לא יקרה כלום.

ינון אזולאי: אנחנו נגד אלימות בכל מקום.

ינון אזולאי: כשהיה ביפו, המתים – אתה יודע שכשביפו היה עניין הקברים אני הראשון שיצא נגד זה.

ינון אזולאי: אנחנו נגד אלימות כלפי מתים ונגד אלימות כלפי חיים.

סמי אבו שחאדה: אדוני היושב-ראש, אמרתי עשרות פעמים היום שאני נגד אלימות.

סמי אבו שחאדה: הוא אומר דברים לא נכונים.

יריב לוין: תודה רבה.

יריב לוין: חברת הכנסת מאי גולן, בבקשה.

קריאה: – – –

סמי אבו שחאדה: אדוני, אני לא אמרתי.

סמי אבו שחאדה: זה לא נכון.

ינון אזולאי: – – – הריאיון – – – לשמוע.

יריב לוין: חבר הכנסת מאיר כהן, אנא בטובך.

יריב לוין: השר שטייניץ, אנא, רק תשבו.

יריב לוין: אתם עם הגב ואי-אפשר ככה.

יריב לוין: בבקשה, חברת הכנסת גולן, בבקשה.

מאי גולן: אדוני היושב-ראש, רק לפני כמה ימים חגגנו 73 שנים למדינה האהובה שלנו.

מאי גולן: אני חייבת להגיד לך שלראות את דגל ישראל מונף בכל רחוב וקרן זווית מעורר בי עדיין כל כך הרבה גאווה.

מאי גולן: בלי ציניות, אני עדיין מתרגשת שיש בית לעם היהודי אחרי אלפיים שנות גלות.

מאי גולן: אבל באותו בית מתרחשים לאחרונה דברים נוראיים.

מאי גולן: אין לי דרך אחרת לתאר את זה פרט למילה "אנטישמיות".

מאי גולן: זה כבר לא צירוף מקרים אלא שלוש תקריות מכוערות ואלימות של תקיפה של יהודים דתיים וחרדים.

מאי גולן: יתרה מכך, בני הבלייעל האלו עוד מתגאים בכך ומעלים את התקיפות לרשתות החברתיות, כשהם מתגאים בכך ומגובים על ידי הפוליטיקאים שאמורים לייצג אותם פה בבית הזה.

מאי גולן: אדוני היושב-ראש, משטרת ישראל, לא משנה מה אמרו כאן, מנהלת מלחמה סיזיפית ועיקשת נגד התופעה הבזויה הזו, וכרגיל בתי המשפט מקילים איתם בעונשים המגוחכים והאבסורדיים שהם מקבלים.

מאי גולן: אבל למה אנחנו בעצם מתפלאים?

מאי גולן: זו אותה פרקליטות, ומערכת משפט מנוונת, שרק לפני שבוע קבעה שהמשפט המזעזע "לסגור את הישיבות ולהזרים לשם גז" הוא בגדר חופש ביטוי.

מאי גולן: אז אין מה לומר, חוץ משהאוזן פשוט מסרבת להאמין.

מאי גולן: פשוטו כמשמעו.

מאי גולן: אגב, אני לא יודעת אם מישהו במקרה שמע – –

יריב לוין: משפט אחרון.

מאי גולן: סיימתי.

מאי גולן: – – אם מישהו במקרה שמע אתמול את ראש עיריית תל אביב-יפו.

מאי גולן: חוץ מתגובה רפה, קולו נדם.

מאי גולן: אותו חולדאי, שתמיד רץ להגיב על כל פגיעה בליברליות התל אביבית, הסתפק בגינוי קטן שבקושי נשמע, ללא הטלת אשמה על אותם פושעים.

מאי גולן: לסיום, הינה, יש לי מסר, אדוני היושב-ראש, לכל אותם פורעי חוק, שכדאי להם להפנים: ככל שתנסו לפגוע יותר ולהרוג יותר, כך, בעזרת השם, נפרוץ ונרבה.

מאי גולן: אנחנו כאן כדי להישאר בארץ הקודש שלנו לנצח-נצחים.

יריב לוין: תודה.

מאי גולן: תודה רבה.

יריב לוין: תודה רבה.

יריב לוין: חבר הכנסת יוראי להב הרצנו – מוותר.

יריב לוין: חברת הכנסת קטי שטרית, בבקשה.

קטי קטרין שטרית: אני רוצה לחדד את מה שאמרה חברתי חברת הכנסת מאי גולן.

קטי קטרין שטרית: עזות המצח, החוצפה והפרסום ברשתות החברתיות של הכאת יהודים, יהודים שבסך הכול חלקם הלך להתפלל, חלקם עבר ברחוב – להכות אותם באופן כל כך ברוטלי.

קטי קטרין שטרית: רק לפני שבועיים הזכרנו ביום הזיכרון, וביום השואה, את הניסיון לפגוע ביהודים רק בגלל שהם יהודים.

קטי קטרין שטרית: בושה וחרפה שהגענו בארץ ישראל, במדינה שלנו, למצב שמכים יהודים בכל פינה.

קטי קטרין שטרית: תודה.

יריב לוין: תודה רבה לחברת הכנסת שטרית, שהוכיחה שאפשר לעשות את זה בזמן וגם לומר את הדברים בצורה הכי ברורה.

יריב לוין: חברת הכנסת עידית סילמן – איננה.

יריב לוין: חבר הכנסת עיסאווי פריג' – – –

מכלוף מיקי זוהר: היא פה, היא פה.

יריב לוין: נמצאת?

יריב לוין: סליחה.

יריב לוין: איפה?

יריב לוין: אה, שם.

יריב לוין: חברת הכנסת סילמן, בבקשה.

עידית סילמן: תודה.

עידית סילמן: אדוני היושב-ראש, חברותיי וחבריי חברי הכנסת, פרשת השבוע שלנו שנקרא השבת מדברת על היום שאחרי מותם של שני בני אהרן.

עידית סילמן: התורה מספרת לנו על הצעדים המיידיים שהשתנו בעבודת הכוהנים ועל הפעולות שנעשו מאותו רגע והלאה כדי שטרגדיה מסוג זה לא תחזור לעולם.

עידית סילמן: מותה של הצעירה אושר דרעי, זיכרונה לברכה, הוא מקרה שיכול היה להימנע.

עידית סילמן: תשומת לב למוצרים, מודעות סביבתית לתגובות אלרגיות ומענה רפואי מתאים יכולים היו להציל את חייה של הנערה ואת חייהם של עוד רבים כל שנה.

עידית סילמן: הפתרונות לא צריכים להיות עוד ועוד רגולציה או פתרונות לא ריאליים או לא כלכליים.

עידית סילמן: שלחתי הבוקר מכתב לשר הבריאות, שבו אני מבקשת קמפיין – כן, קמפיין ארצי להעלאת המודעות בעזרת פתרונות יעילים ופשוטים.

עידית סילמן: זו אחריות של כולנו כקהילה לתת ביטחון לכלל האזרחים, ובפרט לבעלי אלרגיות שמסכנות חיים.

עידית סילמן: זו אחריות של כולנו לקרוא לכך ולדאוג לכך שמקרים כאלה לא יישנו בעתיד.

עידית סילמן: תודה רבה.

יריב לוין: תודה רבה.

יריב לוין: חבר הכנסת עיסאווי פריג' – איננו; חבר הכנסת חמד עמאר – איננו; חבר הכנסת איתן גינזבורג – איננו.

יריב לוין: חבר הכנסת יעקב מרגי, בבקשה.

יעקב מרגי: אדוני היושב-ראש, גם בשבוע שעבר, במסגרת נאומים בני דקה, הבעתי את החשש מפני התגברות האלימות, התעוזה של מפירי החוק, התעוזה של הפוגעים האנטישמיים, שמסוגלים גם להעלות את זה לסרטונים ולהפיץ את האלימות שלהם.

יעקב מרגי: בבאר שבע נערים ונערות כבר חוששים לצאת לרחובות בשעות הערב פן יבולע להם על ידי פורעי חוק.

יעקב מרגי: אני יכול לומר לך, אני מתפלא גם על כל אלה שמדברים על הטרדות מיניות ופגיעות מיניות.

יעקב מרגי: בנות ברחובות באר שבע סופגות אמירות ופגיעות מיניות מאותם מתנכלים מהפזורה, ומשטרת ישראל חסרת אונים.

יעקב מרגי: עד מתי אנחנו נמשיך לראות פגיעה במשילות, פגיעה בריבונות?

יריב לוין: תודה.

יריב לוין: חברת הכנסת ג'ידא רינאוי זועבי – איננה.

יריב לוין: חבר הכנסת אוסאמה סעדי, בבקשה.

אוסאמה סעדי: אדוני היושב-ראש, חבריי חברי הכנסת, מה שקורה בימים האחרונים בבאב אל-עמוד בירושלים המזרחית, וגם אתמול ביפו – צריך לגנות את זה בכל לשון.

אוסאמה סעדי: המשך של התנהגות ברוטלית משטרתית כלפי תושבים מירושלים המזרחית שחוגגים את חג הרמדאן, וגם ביפו.

אוסאמה סעדי: לא צריך כל פעם – ינון אזולאי, לא צריך כל פעם שאנחנו נביע את עמדתנו המגנה באופן תקיף והמתנגדת לאלימות מכל סוג.

אוסאמה סעדי: לכן, אנחנו כמובן מתנגדים לזה אבל אנחנו לא שומעים מכם גינוי של התנהגות משטרתית ברוטלית ביפו.

אוסאמה סעדי: אתמול תקפו את האזרחים מיפו, ובראשם השייח' אחמד עג'ווה ועו"ד רמזי קטילאת, שקיבלו טיפול רפואי – וגם בירושלים המזרחית, אדוני היושב-ראש.

קטי קטרין שטרית: – – –

אוסאמה סעדי: והפרובוקטור איתמר בן גביר, שהולך למסגד אל-אקצא ומתגרה – –

קטי קטרין שטרית: אבל תגנה את זה שתקפו רב.

אוסאמה סעדי: – – בשומרי הווקף ובמתפללים המוסלמים – –

קטי קטרין שטרית: אבל תגנה את זה – – –

אוסאמה סעדי: – – הוא שעושה פרובוקציה, ואת זה צריך לגנות.

קטי קטרין שטרית: למה אתה לא מגנה?

קטי קטרין שטרית: תגנה שתקפו רב.

קטי קטרין שטרית: למה אתה לא מגנה את זה?

יריב לוין: תודה, תודה רבה.

יריב לוין: חבר הכנסת שמחה רוטמן, בבקשה.

קטי קטרין שטרית: ביפו הרביצו לו, הרביצו לו מכות.

יריב לוין: חברת הכנסת שטרית – – –

קטי קטרין שטרית: למה אתה לא מגנה את זה?

יריב לוין: חברת הכנסת שטרית – – –

אוסאמה סעדי: – – –

קטי קטרין שטרית: מבקש רק לגנות מהצד השני.

קטי קטרין שטרית: די, מספיק.

קטי קטרין שטרית: יש גבול.

יריב לוין: אתה רשום, אלא אם כן אתה מוותר, אבל אתה רשום.

יריב לוין: בבקשה.

שמחה רוטמן: אדוני היושב-ראש, כנסת נכבדה, אני רוצה לנצל את הדקה שיש לי ולספר על איזושהי מדינה דמיונית, מדינה שבה האנשים המחזיקים בכוח פתחו בחקירה נגד שופטת מכהנת בניגוד להוראות חוק-יסוד, האזינו ופרצו לשיחות אישיות של ראש לשכת עורכי הדין אפי נווה – באותה מדינה דמיונית, כמובן – וקיימו הליך, הליך שלם של חשדות, שנפרש כל-כולו מעל דפי העיתונים; בתקשורת הודלפו פרטים מתוך טלפון אישי של אדם; ניתנו חסינויות לאלו שביצעו את מעשה הפריצה.

שמחה רוטמן: בסופו של דבר, לאחר שימוע, נסגר התיק בלא כלום.

שמחה רוטמן: התיק שנסגר לכאורה היה צריך להיסגר בגלל מידע חדש שהגיע במהלך השימוע, אבל למעשה, כפי שבטח חלקכם זוכרים, באותה מדינה דמיונית התפרסמה הקלטה על היועץ המשפטי לממשלה והתיק נסגר לפתע פתאום.

שמחה רוטמן: השבוע התנועה למשילות ודמוקרטיה קיבלה מענה על שאלתה אם באותו שימוע התקבל מידע חדש כלשהו מאת אותה שופטת, מאת ראש לשכת עורכי הדין, והסתבר שלא התקבל כל מידע חדש.

יריב לוין: רק משפט אחרון.

שמחה רוטמן: זו התשובה שקיבלה השבוע התנועה למשילות ודמוקרטיה.

שמחה רוטמן: אני חושב שהמידע שהגיע אלינו כציבור בנושא הזה הוא מידע חדש, הוא מידע מדאיג, ואנחנו צריכים לדעת להתמודד עם מערכת המשפט שלנו, שפתחה תיק וסגרה תיק ללא כל מידע חדש.

שמחה רוטמן: תודה רבה.

יריב לוין: תודה רבה.

יריב לוין: חבר הכנסת עמיחי שיקלי – איננו; חברת הכנסת יעל רון בן משה – איננה; חבר הכנסת עודד פורר – מוותר; חבר הכנסת איימן עודה – איננו; חבר הכנסת סמי אבו שחאדה – מוותר; חבר הכנסת ניצן הורוביץ – איננו; חברת הכנסת אבתיסאם מראענה – מוותרת; חברת הכנסת אורנה ברביבאי – איננה; חבר הכנסת רם בן ברק – איננו; חבר הכנסת חיים ביטון – איננו.

יריב לוין: חבר הכנסת יוסף טייב – איננו.

יריב לוין: נמצא?

יריב לוין: איפה?

יריב לוין: בבקשה, בכבוד.

יוסף טייב: אדוני היושב-ראש, חבריי חברי הכנסת, ברצוני להתייחס לנושא כאוב שאנחנו רואים בימים האחרונים בכל מיני רשתות חברתיות כמו טיקטוק ודומיהן.

יוסף טייב: אנחנו רואים אזרחי ישראל שהולכים ותוקפים יהודים על לא עוול בכפם.

יוסף טייב: הדבר הזה צריך להיעצר.

יוסף טייב: בזמנו, בוועדת העלייה והקליטה נלחמנו נגד אותן רשתות חברתיות, ודרשנו מהן קודם כול לחסום את אותם אנשים שבאים ומפרסמים את הדברים האלה.

יוסף טייב: נלחמנו בהם כדי שהדברים האלה לא יתפרסמו בעולם.

יוסף טייב: אני חושב שחובתנו כחברי כנסת, חובתנו כמדינה יהודית, למחות ולדרוש מאותן רשתות חברתיות לחסום.

יוסף טייב: אני באמת מבקש מממשלת ישראל שיעשו זאת במהירות ובחומרה הרבה ביותר.

יוסף טייב: תודה רבה.

יריב לוין: תודה רבה.

יריב לוין: חברת הכנסת שרן השכל – איננה.

יריב לוין: חבר הכנסת אבי מעוז, בבקשה.

אבי מעוז: תודה, אדוני היושב-ראש.

אבי מעוז: אני רוצה לחזק מכאן את הרב אליהו מאלי, הרב של הקהילה ביפו, או יותר נכון בתל אביב-יפו, שהותקף אתמול.

אבי מעוז: אני קורא לכל חברי הבית להתאחד סביב הגינויים של המתקפות החוזרות ונשנות הללו.

אבי מעוז: אני רוצה להתייחס לנקודה שלא כל כך מתייחסים אליה, וזאת הנדסת התודעה ביחס ליפו.

אבי מעוז: ראו זה פלא – ראש עיריית תל אביב מקפיד לומר: אני ראש עיריית תל אביב-יפו.

אבי מעוז: כשיש דו-קיום, זוהי תל אביב-יפו; כשחס ושלום הערבים המוסלמים המתגוררים ביפו תוקפים יהודים, אז זה הופך להיות יפו, זה כבר לא תל אביב-יפו.

אבי מעוז: זוהי הנדסת תודעה; מנסים להכניס לנו לראש שזה קרה במקום נידח, לא במרכז הארץ, לא בתל אביב-יפו.

אבי מעוז: לכן אני קורא לראש עיריית תל אביב-יפו רון חולדאי לגנות את המקרה הזה גינוי חריף ביותר, ולתקשורת – לקרוא למקום.

אבי מעוז: בתל אביב-יפו קרה המקרה.

אבי מעוז: תודה רבה.

יריב לוין: תודה רבה.

יריב לוין: חבר הכנסת ניר אורבך, בבקשה.

ניר אורבך: אדוני היושב-ראש, חבריי חברי הכנסת, אני תכננתי לדבר היום על החזרה המבורכת לשגרה; על כך שבתי הכנסת ביום העצמאות היו מלאי מתפללים, כפי שראוי להיות ביום כה משמעותי.

ניר אורבך: תכננתי להציב כאן את מתן האפשרות כעת גם לילדים ובני נוער להיכנס לבתי הכנסת, כפי שמאפשרים להם להגיע לבתי הספר; שפתיחת בתי הכנסת תושווה לפתיחת מערכת החינוך.

ניר אורבך: אבל לצערי אני נאלץ לדבר היום על שגרה אחרת, שגרה שבה אנו עדים לריבוי תקריות אלימות שבהן יהודים מוכים על ידי בני מיעוטים רק בשל היותם יהודים; על פשיעה שהיא איננה פשיעה פלילית רגילה, אלא חד וחלק היא פשיעה על רקע לאומני, כמו שאמר קודם אבי, כאן במרכז הארץ, לא מעבר לקו הירוק.

ניר אורבך: הייתי אתמול בהפגנה שקיימו תושבי יפו, תל אביב-יפו, בקריאה להשבת הביטחון.

ניר אורבך: מה שאנו רואים כעת הוא הסלמה של שגרה יום-יומית של ניפוץ חלונות והצקה לתושבים – לא רק ביפו אלא בערים נוספות כמו רמלה, לוד וכמובן ירושלים.

ניר אורבך: אסור לנו להתרגל לבנאליה הזאת של הרוע.

ניר אורבך: נסו ללכת ברחובות יפו, ותשוו את ההליכה הזו להליכה ברחובות תל אביב, קילומטרים ספורים משם – הרגשה מאוד לא נעימה, של חוסר ביטחון, ובזה אנחנו צריכים לטפל לאלתר ובאופן מיידי.

יריב לוין: תודה.

יריב לוין: חברת הכנסת מיכל וולדיגר, בבקשה.

יריב לוין: יש רק עוד שני דוברים.

יריב לוין: חבר הכנסת יואב סגלוביץ' – איננו.

יריב לוין: חבר הכנסת משה אבוטבול, בבקשה.

משה אבוטבול: כבוד היושב-ראש, כנסת נכבדה, לצערנו, כמו כל העולם כולו, נחשפנו למראות הקשים של פורעים מהמגזר הערבי שהכו ומכים בצורה מבזה ומשפילה אזרחים, בעיקר חרדים ודתיים.

משה אבוטבול: זה התחיל באותה סטירה מהדהדת ברכבת, לאחר מכן היו עוד מקרים, כמו גם הכאתו האכזרית של ראש ישיבת שירת משה בעיר יפו הרב אליהו מאלי.

משה אבוטבול: בצורה ראוותנית מעלים את זה לרשתות התקשורת, מתהדרים בכך כדי לעודד עוד אחרים מחבריהם לנהוג בצורה אכזרית כלפי היהודים החרדים.

משה אבוטבול: ישנו פתגם שאומר שמי שישן בלילה עם כלבים, שלא יתפלא אם קם בבוקר עם קרציות בראש.

משה אבוטבול: אחרי מה שהפוליטיקאים עשו בחודשים האחרונים – להשניא את המגזר החרדי – בפרט אותו חבר כנסת מבוזה, שאמר: להוביל את החרדים במריצות למזבלה ועוד ביטויים שכנראה למד אותם מארץ מוצאו – מן הסתם דבריו גם תורגמו ברשתות הערביות, ואותם נערים אכן פועלים בהמלצתו.

משה אבוטבול: אפילו הגינוי שלו, כביכול, מלא ונוטף ארס.

משה אבוטבול: עדיף שישתוק, ההתנצלות גרועה מהמעשה.

משה אבוטבול: צר לי שחלק מכלי התקשורת הכללית אפילו לא מסקרים את האלימות כלפי החרדים, משל היינו אוויר בעיניהם.

משה אבוטבול: כאשר היו בבני ברק מהומות עם תקיפת הניידת על ידי נערים, גדודי עיתונאים סקרו את רחבי העיר, ומג"ב עבדו קשה כדי להחזיר את השליטה.

משה אבוטבול: היכן גינוי נשיא המדינה מר רובי ריבלין, שבעבר ידע לומר עלינו "בני עמי בחרו בטרור"?

משה אבוטבול: כאן הוא נאלם, דומייה.

משה אבוטבול: היכן ראשי הגוש, ראשי גוש הריפוי בעיסוק?

משה אבוטבול: למה הם שותקים ולא מגנים?

משה אבוטבול: אנחנו טובים רק לקואליציה?

משה אבוטבול: היכן ראשי הרשימות חד"ש, תע"ל, בל"ד, הרשימה המאוחדת, המשותפת?

משה אבוטבול: למה לא תתאחדו יחד לגנות את הנערים הצעירים שלכם?

יריב לוין: תודה.

יריב לוין: חבר הכנסת אבוטבול, משפט אחרון.

משה אבוטבול: אני גם קורא למשטרה ולרשויות המשפט לפעול ביד קשה נגד אלימות זו, שאם הייתה קורית באירופה או במדינה אחרת, היינו בוודאי מזדעזעים ונזכרים בימים אפלים של הכאת יהודים באירופה בשנות השלושים.

משה אבוטבול: נקווה שיהיה לכך סוף, כי השקט, השלווה והשלום טובים לכולנו.

משה אבוטבול: תודה רבה.

יריב לוין: תודה.

יריב לוין: חברת הכנסת מיכל וולדיגר, בבקשה.

מיכל מרים וולדיגר: לפני כמה ימים חגגנו את יום העצמאות ה-73 של מדינתנו – 73 שנים של עצמאות יהודית; 73 שנים של פעמי גאולה.

מיכל מרים וולדיגר: בעוד כשלושה שבועות נחגוג בשמחה את יום ירושלים, נציין בהלל והודיה את שחרור הכותל, את שחרור ירושלים מידי הירדנים ואת שיבתנו לחבלי מולדת נוספים.

מיכל מרים וולדיגר: אני תוהה בקול כיצד דווקא בימים אלו אנו עומדים ושותקים חסרי יכולת מול שרשרת של מעשי אלימות בירושלים, בלוד, ברמלה וביפו.

מיכל מרים וולדיגר: בימים האחרונים מתפרסמים תיעודים רבים ברשתות החברתיות של ערבים בגילי העשרה כשהם מכים בחורים חרדים, דוחפים שוטרים, שורפים מכוניות ומיידים אבנים על יהודים.

מיכל מרים וולדיגר: יהודים בארצם, יהודים במדינתם הריבונית.

מיכל מרים וולדיגר: שמעתי הבוקר באחת מרשתות הרדיו בחור שהתראיין.

מיכל מרים וולדיגר: שאל אותו המראיין אם מדובר באלימות נגד יהודים דווקא, והלה השיב: אני גר ביפו, אני בעל חזות מזרחית.

מיכל מרים וולדיגר: ביום חול אני לא סובל מהתנכלויות, אפילו פונים אליי לפעמים בערבית.

מיכל מרים וולדיגר: אבל בשבת, כשאני הולך עם חולצה לבנה ועם כיפה על הראש, אני חוטף יריקות ואלימות.

מיכל מרים וולדיגר: זה בתל אביב-יפו, זה בלוד, זה ברמלה, זה בירושלים.

מיכל מרים וולדיגר: זה בכל מקום.

מיכל מרים וולדיגר: אם אנחנו לא נגן עליהם, איפה יגנו עליהם?

מיכל מרים וולדיגר: אם אנחנו לא נבטיח ללוחמים, שעומדים בחזית בשביל להגן עלינו, שאנחנו נמנע כל ניסיון לפגוע בהם, מה כן ניתן להם?

מיכל מרים וולדיגר: אם אנחנו לא נבטיח לכל אזרח, לכל בחור – חרדי, דתי, חילוני – שהוא יכול ללכת בבטחה ובגאווה לכותל המערבי, מי יבטיח לו? תודה.

יריב לוין: תודה.

יריב לוין: אחרון הדוברים, חבר הכנסת עופר כסיף, בבקשה.

אחמד טיבי: די להשתיק את עופר.

עופר כסיף: אדוני היושב-ראש, חברי הכנסת, שמעתי פה כמה קוזקים נגזלים שמדברים על האלימות שסובלים ממנה יהודים בכל מיני מקומות.

עופר כסיף: דבר ראשון, צריך להבהיר – איך אמר רבין המנוח?

עופר כסיף: אלימות היא כרסום יסוד הדמוקרטיה.

עופר כסיף: צריך להתנגד לכל סוג של אלימות, זה ברור, בוודאי ובוודאי כשזה על רקע גזעני, כפי שהיה ברכבת הקלה בירושלים.

עופר כסיף: ואני הייתי מהראשונים שפרסם גינוי לאלימות הזאת.

עופר כסיף: אבל להציג אותה באופן חד-צדדי זה דבר נבלה.

עופר כסיף: לא שמעתי אחד פה שדיבר נגד האלימות הברוטלית של פשיסטים מתנחבלים כנגד הרב אריק אשרמן, שהוכה מכות רצח.

עופר כסיף: על זה לא שמעתי קול אחד פה, קול אחד – – –

יריב לוין: חבר הכנסת כסיף, באמת, בלי כל הביטויים הלא-ראויים האלה – –

עופר כסיף: כנ"ל – – –

יריב לוין: – – לא מכובדים ולא הולמים.

עופר כסיף: אני מבקש, אדוני, שתיתן לי לסיים.

עופר כסיף: כנ"ל לגבי האלימות שאני עצמי ספגתי.

עופר כסיף: אדוני היושב-ראש הוציא גילוי דעת מכובד, היו ח"כים אחרים, אבל אף ח"כ פה לא הזכיר – –

קטי קטרין שטרית: כל התקשורת עטפה אותך.

עופר כסיף: – – ולא גינה את האלימות הזאת.

עופר כסיף: אז טלו קורה מבין עיניכם, אל תהיו צבועים ובוודאי אל תהיו קוזקים נגזלים, כי האלימות היא בעיקרה, יום-יום, שעה-שעה, כנגד הפלסטינים בשטחים הכבושים וגם בתוך ישראל, וכנגד, למשל, מפגינים בגשרים ובבלפור במשך שנה – ומילת גינוי אחת לא שמעתי מהקוזקים הנגזלים פה.

עופר כסיף: טלו קורה מבין עיניכם.

קטי קטרין שטרית: אבל עופר, כל התקשורת עטפה אותך, אתה פתחת מהדורות.

יריב לוין: רבותיי, עד כאן פרק נאומים בני דקה.

קריאה: רק התקשורת – – –

קטי קטרין שטרית: פתחת מהדורות, עופר.

עופר כסיף: חיכיתי לשמוע ממך – – –

יריב לוין: חברת הכנסת שטרית, חבר הכנסת כסיף, גמרנו.

יריב לוין: הדיון הסתיים.

יריב לוין: אנחנו עוברים לנושא הבא על סדר-היום – הצעה להרכב הוועדה המסדרת לפי סעיף 2א לחוק הכנסת.

יריב לוין: כפי שציינתי קודם, אנחנו נאפשר ליושב-ראש הוועדה המסדרת חבר הכנסת מיקי זוהר להציג את הצעתו.

יריב לוין: לאחר מכן נאפשר לחבר הכנסת מאיר כהן להציג את ההצעה האלטרנטיבית.

יריב לוין: אם יש חבר כנסת שנמצא באולם ומבקש להציג גם הוא הצעה, אנא, שיודיע לי את הדבר לפני שנתחיל, לאחר הצגת הדברים על ידי חבר הכנסת מאיר כהן, בדיון עצמו.

יריב לוין: חבר הכנסת מיקי זוהר, בבקשה.

הוועדה המסדרת): חבריי חברי הכנסת, אדוני היושב-ראש, בהתאם לסעיף 2א לחוק הכנסת, התשנ"ד–1994, יושב-ראש הוועדה המסדרת הוא מהסיעה של חבר הכנסת שעליו הטיל הנשיא את התפקיד להרכיב ממשלה, ואני, בעזרת השם, אעמוד בראש הוועדה המסדרת.

הוועדה המסדרת): לוועדה המסדרת יהיו, עד לבחירת ועדת הכנסת, סמכויות של ועדת הכנסת הנוגעות לסדרי הבית ולדיוני הכנסת, וכן סמכות לפי סעיף 10 לחוק הכנסת.

הוועדה המסדרת): הוועדה תורכב מ-22 חברים, לפי ההצעה שאני מציע, לפי מפתח המייצג מקום אחד בוועדה לכל חמישה חברי כנסת, ולסיעה בת ארבעה חברי כנסת – – –

יוראי להב-הרצנו: למה?

הוועדה המסדרת): רגע, אני אסביר.

יוראי להב-הרצנו: – – –

הוועדה המסדרת): אני אגיד, תכף.

הוועדה המסדרת): ולסיעה בת ארבעה חברי כנסת יינתן מקום אחד.

הוועדה המסדרת): להלן ההרכב המוצע של הוועדה: לליכוד יהיו שישה חברים; יש עתיד – שלושה חברים; ש"ס – שני חברים; כחול לבן – שני חברים; ימינה – חבר אחד; העבודה – חבר אחד; יהדות התורה – חבר אחד; ישראל ביתנו – חבר אחד; הציונות הדתית – חבר אחד; הרשימה המשותפת – חבר אחד; תקווה חדשה – חבר אחד; מרצ – חבר אחד; רע"מ – חבר אחד.

הוועדה המסדרת): שמות החברים יובאו בהמשך בפני הכנסת.

הוועדה המסדרת): שלחתי מייל לכל ראשי הסיעות וביקשתי מהם להעביר לי שמות של נציגים לוועדה.

יריב לוין: חבר הכנסת זוהר, הייתי רק מבקש, כאשר ההרכב יאושר – היום תהיה לנו סקירה של השר עמיר פרץ – שהיום, בסוף הסקירה, את אותם שמות שיהיו לך תבוא ותציג כאן, כדי שאפשר יהיה להתחיל להפעיל את הוועדה מחר.

יריב לוין: העניין איננו סובל יותר דיחוי.

הוועדה המסדרת): בהחלט.

הוועדה המסדרת): זה בדיוק מה שאני אעשה.

הוועדה המסדרת): ברשותכם, אני כמובן מציע את ההצעה הזאת, ואני גם רוצה לנמק אותה בקצרה.

הוועדה המסדרת): אז ראשית כול, אנחנו יודעים שיש מבנה מסוים לכנסת, והמבנה הזה חייב לשקף את כוחות הכנסת.

הוועדה המסדרת): ההצעה הזאת שאני הבאתי היום זו הצעה שמשקפת את הכוחות בכנסת באופן האובייקטיבי ביותר והמדויק ביותר.

אורנה ברביבאי: איך?

הוועדה המסדרת): אני אסביר.

הוועדה המסדרת): שאלתם שאלה – אני אענה.

הוועדה המסדרת): נכון לעכשיו אנחנו יודעים שסיעות הימין – כרגע אני מנטרל מסיעות הימין את בנט ואת סער וגם את ליברמן.

הוועדה המסדרת): אני שם בסיעות הימין שכרגע גם מחוברות לגוש שלנו את ש"ס, את יהדות התורה, את הליכוד ואת סמוטריץ'.

הוועדה המסדרת): הן מונות ביחד 52 מנדטים.

הוועדה המסדרת): לעומת זאת, סיעות השמאל בהפחתת ימינה, שלא משתייכת כרגע לאף גוש, ובהפחתת רע"מ, שלא משתייכת כרגע לאף גוש, אנחנו יודעים שיש לכם 53.

הוועדה המסדרת): אם דייקתי – – –

ולדימיר בליאק: 57.

הוועדה המסדרת): 56, סליחה.

הוועדה המסדרת): נכון?

ולדימיר בליאק: 57.

הוועדה המסדרת): לא, לא, אין לכם 57.

הוועדה המסדרת): יש 52 לימין, ארבעה של רע"מ, שבעה של ימינה – זה 63.

הוועדה המסדרת): לכם נותרו 57.

הוועדה המסדרת): ביחס בין 52 ל-57 לא יכול להיות הפרש של שני קולות.

אורנה ברביבאי: ל-52 מגיע יותר.

קריאה: גם לא יכול להיות תיקו.

הוועדה המסדרת): לא, סליחה, מה שאתה מציע – – –

קריאות: – – –

הוועדה המסדרת): מה שאתם מציעים זה להעניק לשמאל ולגוש שלכם יתרון של שתי אצבעות בוועדה המסדרת.

יוראי להב-הרצנו: זה לא שמאל–ימין, זה 57 מול 52.

יוראי להב-הרצנו: תסביר – – –

הוועדה המסדרת): מבחינת היגיון מספרי.

ולדימיר בליאק: העובדות לא מסתדרות – זה מה שהוא אמר.

הוועדה המסדרת): מתימטיקה – אם תחלק 56 ל-52, לא יצא לך 2, יצא לך 1.000 משהו.

אורנה ברביבאי: מיקי, רק תסביר איך 52 זה יותר מ-57.

קריאות: – – –

הוועדה המסדרת): רגע.

הוועדה המסדרת): אני אומר דבר אחד: עד רגע זה – –

קריאה: למה אתה מציע – – –

הוועדה המסדרת): – – עד רגע זה אף אחד לא הציע הצעה, נניח בחילוק ל-7.

אורנה ברביבאי: הצענו.

הוועדה המסדרת): לא, לא הציעו חילוק ל-7, רצו חילוק ל-4.

אורנה ברביבאי: הצענו לו ל-7 – – – זה נראה ייצוג סביר.

הוועדה המסדרת): בחילוק ל-7 זה היה נותן 8, 7, 1 ו-1.

הוועדה המסדרת): זה לא הוצע לנו.

הוועדה המסדרת): הוצע לנו רק חילוק ל-4, שמקנה יתרון לא פרופורציונלי – –

אורנה ברביבאי: שמשקף – – –

הוועדה המסדרת): – – ביחס לכוחות הכנסת לטובת הגוש שלכם.

אורנה ברביבאי: שמשקף את ה-57 מול ה-52.

הוועדה המסדרת): הדבר הזה לא מתקבל על הדעת.

תמר זנדברג: אלה תוצאות הבחירות, מיקי.

הוועדה המסדרת): לא, אלה לא תוצאות הבחירות.

הוועדה המסדרת): תוצאות הבחירות לא יכולות לתת לכם יתרון של שני חברים בוועדה המסדרת.

תמר זנדברג: למה לא?

הוועדה המסדרת): אלה לא תוצאות הבחירות.

הוועדה המסדרת): מה לעשות, יש תוצאות.

תמר זנדברג: 57 מול 52 – – –

אוסאמה סעדי: מיקי, ההצעה שלך – – –

הוועדה המסדרת): אני מציע את ההצעה שלי – –

אוסאמה סעדי: זה תיקו – – –

הוועדה המסדרת): – – בסופו של דבר הצעה שאני מקווה שתאושר היום בכנסת, משום שאתם, מנגד, הצעתם הצעה קיצונית לכיוון שלכם.

הוועדה המסדרת): אז אני מציע היום הצעה משלי.

אורנה ברביבאי: מהיום 52 זה יותר מ-57.

אוסאמה סעדי: אתה מסכים ל-10 ו-11?

הוועדה המסדרת): לא, זה צריך להיות לפי ההרכב הסיעתי.

אוסאמה סעדי: אז גם לזה אתה לא מסכים.

הוועדה המסדרת): וגם יש חלוקה לפי גודל הסיעות.

הוועדה המסדרת): אבל אני רוצה לספר לכם משהו, ואני מניח שכולכם הולכים להיות מופתעים.

הוועדה המסדרת): מי שיכריע היום את ההצבעה זה ימינה.

תמר זנדברג: אוה, זה הסיפור.

הוועדה המסדרת): אתם מופתעים, נכון?

הוועדה המסדרת): לא מופתעים?

אחמד טיבי: הפתעת אותנו עכשיו.

אחמד טיבי: מיקי, עכשיו – – –

הוועדה המסדרת): בניתי את זה.

הוועדה המסדרת): בניתי את זה כדרמה.

הוועדה המסדרת): עשיתי כאן ממש promotion לעניין הזה.

הוועדה המסדרת): אז ימינה היום תכריע מי ינצח בהצבעה הזאת, הימין או השמאל.

הוועדה המסדרת): ההצבעה היום של ימינה, יש לה משמעות.

הוועדה המסדרת): אתם יודעים מה המשמעות?

הוועדה המסדרת): אני רוצה שתקשיבו טוב – המשמעות היא אחת:

הוועדה המסדרת): האם תקום פה ממשלת שמאל יחד עם בנט כראש ממשלה או האם תקום פה קואליציית ימין.

הוועדה המסדרת): השאלה הזאת היא שאלה הרת גורל.

הוועדה המסדרת): ולכן – אולי כאן אנשים יושבים פה במליאה ואומרים: נו, עוד הצבעה לוועדה המסדרת, הרכב סיעתי, הליכוד יביא הצעה, יבואו בהצעה עם יש עתיד.

אלעזר שטרן: מה זה שמאל וימין?

הוועדה המסדרת): חברים – אתה רוצה שאני אסביר את זה?

אלעזר שטרן: כן.

הוועדה המסדרת): נו, באמת.

אלעזר שטרן: כן.

אלעזר שטרן: אני חושב שלא על זה הסיפור, אבל אם אתה רוצה להסביר את זה, אני אשמח.

הוועדה המסדרת): אני אגיד ככה: נגיד, שמאל זה שלום בכל מחיר עם הפלסטינים – – –

אלעזר שטרן: מה זה?

הוועדה המסדרת): שלום בכל מחיר עם הפלסטינים, נניח.

אלעזר שטרן: למה, איפה זה היה?

אלעזר שטרן: מי הציע את זה?

הוועדה המסדרת): אז זהו, אתם יודעים, קרה דבר גדול.

הוועדה המסדרת): הייתה מערכת בחירות – נניח, אתה מצפה ממרב מיכאלי ותמר זנדברג, שעשו קמפיין בחירות, להגיד: אנחנו רוצות לעשות שלום עם הפלסטינים – – –

אלעזר שטרן: עזוב – – – בית המשפט – – – היא רוצה שלום – – –

הוועדה המסדרת): לא, הקמפיין היה "רק לא ביבי".

אלעזר שטרן: היא רוצה – – –

תמר זנדברג: זה עבד לא רע.

הוועדה המסדרת): הייתי מצפה נניח לשמוע על ערכים סוציאליים, נגיד.

הוועדה המסדרת): משהו.

הוועדה המסדרת): אבל מה אמרתם?

תמר זנדברג: לא הקשבת.

הוועדה המסדרת): מה אמרתם?

תמר זנדברג: לא הקשבת.

הוועדה המסדרת): "רק לא ביבי".

תמר זנדברג: לא נכון – – –

הוועדה המסדרת): משהו, משהו עם מסר אידיאולוגי, אני יודע.

הוועדה המסדרת): זה לא קרה.

אלעזר שטרן: מיקי, תענה לי.

הוועדה המסדרת): אני עונה לך.

הוועדה המסדרת): אני עונה לך.

הוועדה המסדרת): אני עונה לך עכשיו.

הוועדה המסדרת): מה שאני אומר זה שהלכה למעשה בנט היום יכריע לא בעניין הוועדה המסדרת – ואת זה אני רוצה שאנשים יבינו – בנט היום יכריע עם מי הוא הולך להרכיב ממשלה, אם הוא הולך להרכיב ממשלה עם הליכוד ועם הימין – – –

אלעזר שטרן: – – –

הוועדה המסדרת): אני אומר לך, זה מה שאני מחדש לך עכשיו.

הוועדה המסדרת): לכן אתה, אלעזר שטרן – איפה אתה יושב, אלעזר?

הוועדה המסדרת): מה המרחק שלך מבנט?

אלעזר שטרן: ממי?

הוועדה המסדרת): מבנט.

אלעזר שטרן: יותר קרוב לדודי אמסלם.

הוועדה המסדרת): כשאתם תלחצו יחד על אותו כפתור אתם מקימים ביחד את הממשלה הבאה, אז תדע את גודל השעה.

הוועדה המסדרת): ואם אתה יודע את גודל השעה, אני מניח שגם בנט יודע את גודל השעה.

הוועדה המסדרת): ולכן, ההצבעה היום היא לא על הוועדה המסדרת, ההצבעה היום היא איזו ממשלה תקום כאן.

אלעזר שטרן: ואז נתניהו מחזיר את המנדט אחרי ההצבעה?

אורנה ברביבאי: אנחנו ערוכים להצבעה, גמרנו.

אלעזר שטרן: נתניהו מחזיר את המנדט?

הוועדה המסדרת): את אומרת שיש יותר אנרגיות, אה, אורנה?

אורנה ברביבאי: אנחנו ערוכים ומוכנים.

הוועדה המסדרת): אין לי ספק שאתם מוכנים.

אורנה ברביבאי: בואו נצביע.

הוועדה המסדרת): את יודעת מה?

הוועדה המסדרת): אין לי ספק אפילו שאתם כבר סגורים על הכול – –

אורנה ברביבאי: יאללה – – –

אלעזר שטרן: תגיד, נתניהו מחזיר את המנדט?

הוועדה המסדרת): – – אבל אני מקווה שאני טועה.

הוועדה המסדרת): יש מקרים בחיים שאתה רוצה לטעות.

הוועדה המסדרת): אני רוצה לטעות – –

אורנה ברביבאי: לא, לא, תהיה מפוכח.

הוועדה המסדרת): – – בכך – – –

אורנה ברביבאי: מיקי, תהיה מפוכח.

הוועדה המסדרת): אני רוצה לטעות בכך שאתם לא סגורים עם בנט ועם סער להקים פה ממשלה שבסופו של דבר תהיה ממשלה פריטטית שלא יהיה בה שום דבר.

הוועדה המסדרת): אגב, אני רוצה להגיד לכם עוד דבר.

הוועדה המסדרת): הרי מה יהיה בממשלה הזאת?

אחמד טיבי: מיקי, אבל יש להם רק 58.

הוועדה המסדרת): שום דבר מהאידיאולוגיות שלכם לא יקודם.

אורנה ברביבאי: – – – 52.

הוועדה המסדרת): תמר זנדברג לא תקדם תחבורה ציבורית בשבת בממשלה הזאת; מרב מיכאלי לא תקדם זוגות חד-מיניים בממשלה הזאת.

תמר זנדברג: יש לי חדשות בשבילך – – – תחבורה ציבורית בשבת – – –

הוועדה המסדרת): אורנה ברביבאי לא תקדם שום דבר שקשור למערכת המשפט או לחיזוק מערכת המשפט בממשלה הזאת.

קריאות: – – –

הוועדה המסדרת): נפתלי בנט לא יקדם שום דבר למען ההתיישבות הצעירה בממשלה הזאת.

אורנה ברביבאי: מה האלטרנטיבה?

הוועדה המסדרת): אתם יודעים מה, אם נפתלי בנט ירצה להיות ביטחוניסט הוא לא יקדם כלום, כי אתם במשותפת לא תיתנו לו.

הוועדה המסדרת): גדעון סער, שירצה לקדם ערכים ימניים אידיאולוגיים, לא יוכל לעשות את זה, כי אתם ביש עתיד ובמרצ ובעבודה לא תאפשרו לו.

אחמד טיבי: מיקי, אפשר שאלה?

הוועדה המסדרת): אחמד טיבי, אתה תרצה לקדם משהו שקשור לחברה הערבית, יבוא בנט ויגיד: מה פתאום, אנחנו לא ניתן לכם.

הוועדה המסדרת): חברים, אתם צריכים להבין דבר אחד: הממשלה הזאת שתקום – אני לא יודע כמה זמן היא תחזיק מעמד, אבל כשתקום ממשלה שכזאת – –

סמי אבו שחאדה: בניגוד – – –

הוועדה המסדרת): – – היא לא תוכל לקדם דבר אחד מהאידיאולוגיות שאתם והמצביעים שלכם מאמינים בהן – –

קארין אלהרר: אתה דואג לנו?

הוועדה המסדרת): – – אבל דבר אחד כן יקרה, וזה כמובן היה הקמפיין הגדול של כולם – נתניהו לא יהיה ראש הממשלה.

הוועדה המסדרת): אז תנו לי לתת לכם עוד ספוילר: לכמה חודשים.

הוועדה המסדרת): כי בתוך כמה חודשים, אחרי שהממשלה הזאת תתרסק ותתנפץ, אנחנו נחזור להנהגת המדינה ובגדול, תרצו או לא תרצו.

אורנה ברביבאי: – – – כל הכבוד.

אורנה ברביבאי: סוף-סוף – – –

הוועדה המסדרת): אני אומר דבר אחד, אני אומר דבר אחד:

הוועדה המסדרת): היום נדע – – –

אורנה ברביבאי: מודעות היא דבר חשוב.

הוועדה המסדרת): היום נדע לאן פנינו מועדות.

הוועדה המסדרת): ואני מקווה – שוב, בפעם העשירית אני אומר זה, לא רק פה, גם במקומות אחרים – אני מקווה שאני טועה; אני מקווה שחברי ימינה ייכנסו למליאה, יצביעו בעד ההצעה הזו, ובכך יעזרו לנו להמשיך לקדם יחד איתם הקמת ממשלת ימין.

הוועדה המסדרת): אם זה יקרה, אנחנו נברך על כך ונשמח; אם לא, אז איך אומרים, ואנחנו בתקופת המסכות, קרענו את המסכה מהפנים.

הוועדה המסדרת): תודה רבה, אדוני היושב-ראש.

יריב לוין: תודה רבה.

יריב לוין: אני מזמין את חבר הכנסת מאיר כהן להציע את ההצעה האלטרנטיבית באופן פורמלי מטעם סיעת יש עתיד.

מאיר כהן: באופן פורמלי.

יריב לוין: כן.

יריב לוין: בבקשה.

מאיר כהן: אדוני היושב-ראש, חברות וחברי כנסת נכבדים, שרים – נמצאים פה כבוד השרים, אדוני, אני שמח שהגענו לרגע הזה למרות המחלוקת, כי קיומה של ועדה מסדרת נדרש בימים האלה.

מאיר כהן: בוודאי אדוני יודע כמה זה חשוב, והוא מזכיר את זה.

מאיר כהן: אני מאוד מקווה שהצעתנו תעבור, ותאפשר מייד להיכנס לפעילות שוטפת של הכנסת על פי הנהלים.

מאיר כהן: בהתאם לכך, ולפי הוראות סעיף 2א לחוק הכנסת, אני מבקש להביא בפני הכנסת את הצעתנו להרכב הוועדה המסדרת.

מאיר כהן: אני מדגיש בפניך, אדוני, זוהי הצעה המשקפת בצורה ברורה ואותנטית את יחסי הכוחות בכנסת כפי שקבע הבוחר.

מאיר כהן: חבריא, שיהיה ברור, 57 זה יותר מ-52.

קריאה: ואו.

מאיר כהן: אז הינה הסקופ: למרות שמיקי רואה בזה שוויון או ההפך, בסופו של יום, 57 זה מעל 52, ולכן ההצעה שלנו בהחלט משקפת בצורה אותנטית את מצב הכוחות.

מאיר כהן: להלן הצעתנו: הוועדה תורכב מ-33 חברים; הרכב הוועדה ייקבע על פי מפתח של נציג אחד לכל ארבעה חברי כנסת, וזה בגלל שסיעת רע"מ הם ארבעה חברי כנסת ובה אנחנו מתחילים, כדי שלכל סיעה יהיה ייצוג בוועדה.

מאיר כהן: כמו כן, סיעה שיש לה יתרה של שני חברים או שלושה תקבל נציג נוסף בוועדה, כך נהגו כל השנים – מה שאנחנו אומרים בשפה שלנו: מעגלים כלפי מעלה.

מאיר כהן: יושב-ראש הוועדה יהיה נציגו של ראש הממשלה שהטילו עליו את הרכבת הממשלה, את המנדט – על פי הפרסומים זה חבר הכנסת מיקי זוהר.

מאיר כהן: היו"ר יהיה חלק ממכסת מפלגתו.

מאיר כהן: ולהלן ההצעה שלנו: הליכוד – שמונה נציגים בוועדה, כולל היושב-ראש; יש עתיד – ארבעה נציגים בוועדה; ש"ס – שני נציגים בוועדה; כחול לבן – שני נציגים בוועדה; ימינה – שני נציגים בוועדה; העבודה – שני נציגים בוועדה; יהדות התורה – שני נציגים בוועדה; ישראל ביתנו – שני נציגים בוועדה; הציונות הדתית – שני נציגים בוועדה; הרשימה המשותפת – שני נציגים בוועדה; תקווה חדשה – שני נציגים בוועדה; מרצ – שני נציגים בוועדה; רע"מ – נציג אחד.

מאיר כהן: בהמשך תיפגשנה הסיעות – ושמעתי את הדברים שלך, אדוני, שעוד בישיבת המליאה הזאת אנחנו נביא את השמות ליושב-ראש כדי שהוא יקריא אותם ויקבל – – –

יריב לוין: לא, לא.

יריב לוין: מי שמקריא זה יושב-ראש הוועדה המסדרת.

מאיר כהן: כן, כן.

מאיר כהן: אמרתי, נעביר את השמות ליושב-ראש הוועדה המסדרת, והוא יעלה להקריא.

מאיר כהן: אני רק רוצה להגיד – ראו, יותר מדי שומעים כאן שמאל וימין; אני לא רוצה לעשות תחרות מי יותר שמאלי ומי יותר ימני מהשני, אבל אני רק רוצה להגיד דבר אחד: יכול מאוד להיות שהגיע הזמן שנתחיל לדבר במה טוב למדינה הזאת.

מאיר כהן: יש גם בשמאל ויש גם בימין אנשים שהמשותף להם הוא הרבה יותר מהמפריד, ולכולנו יש משותף אחד, שזה מדינת ישראל.

מאיר כהן: תודה רבה.

יריב לוין: תודה רבה לחבר הכנסת מאיר כהן.

יריב לוין: אם כן, אנחנו עוברים לדיון משולב בשתי ההצעות.

יריב לוין: ראשון הדוברים, חבר הכנסת יצחק פינדרוס, בבקשה.

אחמד טיבי: לא לחזור על מה שהיה פעם, פינדרוס – – –

יצחק פינדרוס: – – –

אחמד טיבי: לא לחזור על – – –

קריאות: – – –

יצחק פינדרוס: אדוני היושב-ראש, רק הערת אגב – חבר הכנסת טיבי, ביקשת שאני לא אחזור על הנאום; אני מזכיר לך שבאותו נאום שאלת אותי על הנערים שמרביצים לערבים בעיר העתיקה.

יצחק פינדרוס: לא ראיתי אותך ביומיים האחרונים, כשנערים הרביצו ליהודים בעיר העתיקה, יוצא באותו גינוי שאני יצאתי באותו ערב.

יצחק פינדרוס: אז אני מצפה ממך לעשות את זה.

אחמד טיבי: תעצור.

יצחק פינדרוס: אני מצפה ממך – – –

אחמד טיבי: יש לך שמיעה סלקטיבית, ותחזור בך – – –

יצחק פינדרוס: תמיד.

יצחק פינדרוס: אבל את הדבר הזה אני מצפה ממך לעשות.

יצחק פינדרוס: כשנערים מותקפים ברכבת ומותקפים ברחוב ומותקפים באבנים בכל ערב בסיום הרמדאן, זה דבר שצריך להיפסק.

אחמד טיבי: – – –

יצחק פינדרוס: דוד המלך, באות ש', כשהוא אמר "שרים רדפוני חנם", אמר "שקר שנאתי ואתעבה".

יצחק פינדרוס: זו פעם ראשונה שאני מדבר בכנסת הזאת אחרי שחזרנו, וחזרנו לעולם של השקר והצביעות.

יצחק פינדרוס: אז יש לי בשורה בשבילכם: מאיר כהן הציע ליהדות התורה שני נציגים בוועדה המסדרת – אנחנו מוותרים על נציג.

יצחק פינדרוס: ראה זה פלא.

יצחק פינדרוס: אתה יודע, אלקין שאל אותי: מה, אתה לא דואג שיהיה לך עוד נציג בוועדה המסדרת?

יצחק פינדרוס: וכולם מתעלמים, ומסבירים לך שזה הכול טובת האומה וחלוקה של מספרים.

יצחק פינדרוס: טובת מדינת ישראל, אמרת, מאיר כהן.

יצחק פינדרוס: יש ציבור במדינת ישראל שהוא מסורתי ודתי וימני, ורוצה צורה מסוימת שמדינת ישראל תתנהל בה, ויש ציבור במדינת ישראל שרוצה הפוך.

יצחק פינדרוס: אבל איך גורמים לשינוי?

יצחק פינדרוס: לוקחים בן אדם והופכים אותו לאויב האומה.

יצחק פינדרוס: לקחו את נתניהו והפכו אותו לאויב האומה, ואז מה עושים?

יצחק פינדרוס: באים בצדקות.

יצחק פינדרוס: אותה מפלגה, שהיא ימנית, היא אפילו קוראת לעצמה ימינה – באים בצדקות ואומרים: רגע, אבל בואו נעשה את זה בחלוקה שיהיו יותר נציגים.

יצחק פינדרוס: וכולם יודעים מה התוצאה של זה.

יצחק פינדרוס: התוצאה: אותם אנשים שמעניין אותם שמדינת ישראל, כן, היא תהיה קצת יותר ימנית – ואנחנו כבר רואים את התוצאות של הדיבורים האלה באותם אירועים שאנחנו רואים ביפו ובירושלים; אנחנו רואים את התוצאה של אותם גמגומים של אותם צדיקים שהיו מראשי מחנה הימין.

יצחק פינדרוס: איפה הם, השר לשעבר אלקין, השר לשעבר סער, השר לשעבר בנט?

יצחק פינדרוס: כל האנשים האלה, למה הם נעלמו פתאום כשיש אפשרות להקים ממשלה שתביא יותר מסורת לעם ישראל, יותר דת לעם ישראל?

יצחק פינדרוס: כן להסדרת ההתיישבות, כן לבניית ארץ ישראל, כן להתמודדות אחרת מול ערבים.

יצחק פינדרוס: פתאום יש להם איזו חשיבה פוליטית.

יצחק פינדרוס: שקר שנאתי ואתעבה ומתורתך אהבתי.

יצחק פינדרוס: תודה.

יריב לוין: תודה רבה.

יריב לוין: חבר הכנסת שלמה קרעי – איננו; חבר הכנסת איתמר בן גביר – איננו:

יריב לוין: חבר הכנסת מאיר פרוש – איננו; חבר הכנסת עופר כסיף – איננו; מוותר.

יריב לוין: חבר הכנסת אחמד טיבי?

יריב לוין: חבר הכנסת טיבי.

קריאות: – – –

אחמד טיבי: חבר'ה, ביקשו ממני לעלות, אז אני עולה.

אחמד טיבי: ביקשתי רשות.

מירב בן ארי: – – –

אחמד טיבי: מירב, אני מודה לך.

אחמד טיבי: יש מישהו באולם שברח כי הוא ידע שכשהוא עולה כל הכנסת תצא.

אחמד טיבי: מי זה?

אחמד טיבי: אוקיי.

אחמד טיבי: אדוני היושב-ראש, האמת היא – חבריי חברי הכנסת החרדים, אני רוצה להפנות את הדברים אליכם, חלקכם הפניתם את הדברים אליי ואל חבריי.

אחמד טיבי: אני מבין את הכעס שלכם כאשר אתם רואים תמונה של איש דת יהודי שמוכה, תמונה של חרדי שמוכה.

אחמד טיבי: ההרגשה שלכם טבעית ביותר.

אחמד טיבי: אלה תמונות שאנחנו לא רוצים לראות.

אחמד טיבי: אתם יצאתם כאן אחד אחרי השני בהאשמות נגד רבים אבל בעיקר נגד חבריי, וביקשתם סולידריות.

אחמד טיבי: אני רוצה לומר לכם שבמאזן הסולידריות והאמפתיה אתם באופסייד.

אחמד טיבי: למה אתם באופסייד?

יצחק פינדרוס: למה – – –

אחמד טיבי: למה אתם באופסייד, למרות שאתה לא מבין בכדורגל?

יעקב מרגי: אופסייד זה מצב – – –

אחמד טיבי: כי כל פעם, כל יום, ערבים ביפו מוכים על ידי המשטרה, פלסטינים ערבים בבאב אל-עמוד מוכים על ידי השוטרים, עם סרטונים – – –

יצחק פינדרוס: – – – זה לא נכון.

אחמד טיבי: אל תפסיק אותי.

אחמד טיבי: פינדרוס, תירגע.

אחמד טיבי: נאמת, אני עונה לך מתוך כבוד.

אחמד טיבי: בבאב אל-עמוד מוכים פלסטינים כי הם רוצים לשבת בבאב אל-עמוד על המדרגות, ומוחים, ובצדק.

אחמד טיבי: הרב אשרמן קיבל מכות שיכלו להרוג אותו, על ידי אלה, על ידי מתנחלים.

אחמד טיבי: אף אחד מכם לא קם ואמר מילה, לא פתחתם את הפה.

אחמד טיבי: לא פתחתם את הפה, והוא יהודי ויש לו כיפה על הראש.

אחמד טיבי: שתקתם.

אחמד טיבי: שתיקת הכבשים.

ינון אזולאי: מי?

אחמד טיבי: אתם מתביישים או לא?

קריאה: על מי אתה מדבר?

אחמד טיבי: הרב אשרמן.

אחמד טיבי: כן, כי הוא הגן על פלסטינים.

אחמד טיבי: שתקתם.

אחמד טיבי: כמעט רצחו אותו באלה.

יצחק פינדרוס: על מה אתה מדבר?

אחמד טיבי: זה שאתה לא יודע זה מביש.

אחמד טיבי: כל המדינה ראתה את הסרטונים, ואתה בא להטיף מוסר?

אחמד טיבי: אתה וחבריך?

יצחק פינדרוס: – – – של המתנחלים?

אחמד טיבי: ולכן אין כאן ניסיון לפגוע במישהו.

אחמד טיבי: ואגב, הפגיעה באשרמן, התקיפה הייתה על רקע לאומני – יהודי נגד יהודי אבל על רקע לאומני – –

קריאה: איפה?

אחמד טיבי: – – על רקע פוליטי, על רקע העובדה שהוא עמד לצד פלסטינים שגונבים להם אדמות, פוגעים במטעים שלהם, במטעי הזיתים, מפקיעים להם אדמות.

אחמד טיבי: רוצצו אותו, ולא בפעם הראשונה.

אחמד טיבי: כשעופר כסיף הוכה, לא ראיתי פה סדרה של ח"כים – – –

יצחק פינדרוס: אז למה – – – שמוכר קרקעות.

יצחק פינדרוס: אחמד, מזל שלא הרגו אותו, כמו שאצלכם.

יצחק פינדרוס: מי שמוכר קרקע ליהודי – יורים בו.

אחמד טיבי: תגיד, אתה לא מתבייש לענות ככה על מה שאני אומר לך?

יצחק פינדרוס: אני אומר: מי הרביץ לו?

אחמד טיבי: אתה רוצה להיות ציני?

אחמד טיבי: אני יכול להיות פי עשרה ממך.

אחמד טיבי: תהיה רציני פעם.

יצחק פינדרוס: אבל מי הרביץ לו?

אחמד טיבי: העלית קושיה – אני עונה לך.

יצחק פינדרוס: אתה מספר סיפורים.

יצחק פינדרוס: אני אומר לך לא להמציא.

אחמד טיבי: העלית שאלה, פנית אלינו ישירות – אני עונה לך.

איתמר בן גביר: אשרמן זה שונא ישראל.

איתמר בן גביר: זה מהחברים שלך.

אחמד טיבי: ולכן, אתם צריכים להתבייש.

אחמד טיבי: אתם צריכים להתבייש.

ינון אזולאי: אחמד, לא ענית – – –

אחמד טיבי: מוסר כפול זה מקור לבושה, זה מקור לבושה.

אחמד טיבי: על הילד החרדי כבר לפני יומיים שאלו אותי, ועניתי.

אחמד טיבי: אתם שמרתם על שתיקה.

אחמד טיבי: השתיקה הזאת מביישת, והיא לא מקנה לכם שום יתרון לבוא להטיף מוסר לאגף הזה, במיוחד לא לח"כים הערבים.

אחמד טיבי: ולכן, אלימות היא אלימות היא אלימות.

אחמד טיבי: אלימות, אני דוחה אותה על הסף.

אחמד טיבי: אני לא אוהב לראות שום איש דת מוכה.

אחמד טיבי: זה מקרה שאי-אפשר להישאר אדיש אליו.

אחמד טיבי: הבנת את זה?

אחמד טיבי: אזולאי, הבנת?

ינון אזולאי: אני לא מבין אותך, למה אתם לא גיניתם עד עכשיו.

ינון אזולאי: למה – – –

אחמד טיבי: מה, אנחנו קבלני גינויים אצלך?

אחמד טיבי: עניתי אז.

אחמד טיבי: אני לא פועל אוטומטית כשאתה מבקש, לא אני ולא חבריי.

ינון אזולאי: אתה יודע מה, אני גם לא צריך – – –

אחמד טיבי: ולכן, מול העובדה שאתה שתקת – אנחנו דיברנו מייד, לפני יומיים.

אחמד טיבי: מייד.

אחמד טיבי: מייד.

אחמד טיבי: אגב, גם בעיתונות החרדית.

אחמד טיבי: מה, אתה לא עוקב אחרי עיתונות חרדית?

אחמד טיבי: איך?

אחמד טיבי: תגיד לי איפה אתה קורא, תעדכן אותי, כדי שאני אדע למי להתייחס.

אחמד טיבי: כל יום אתם מציפים אותי ב-20 שאלות.

אחמד טיבי: אבוטבול, פעם שנייה תבוא מוכן.

אחמד טיבי: תבוא מוכן, על מנת שלא סתם תפנה האשמות.

אחמד טיבי: בחייאתכ.

אחמד טיבי: תבוא מוכן.

משה אבוטבול: תכף אני שולח לך סרטון ממישהו שיודע לדבר כמוך.

אחמד טיבי: תקשיב, מה, אין אירועים אלימים גם פה וגם שם?

אחמד טיבי: אבל האמת – תגיד, אתם 70 שנה מכים בנו, מכים בצעירים, בנשים, בזקנים, 70 שנה, ואתם, על שני מקרים, כשאמרנו שאנחנו דוחים אלימות, עושים פה סצינה?

משה אבוטבול: אתה לא מגנה – – –

אחמד טיבי: אתם אומרים "אנטישמיות"?

אחמד טיבי: וכשאתם מכים ערבים זה לא אנטישמיות?

אחמד טיבי: ערבים הם לא שמים?

משה אבוטבול: אתה לא מגנה – – – תראה לי – – – תראה לי בבקשה סרטון כזה.

משה אבוטבול: תראה לי – –

אחמד טיבי: חלק מכם שיושבים פה הם בכירי האנטישמים באזור.

משה אבוטבול: – – אל תבלבל.

משה אבוטבול: תראה לי סרטון שחרדי מרביץ לערבי.

משה אבוטבול: למה אתה משקר?

אחמד טיבי: יהודי אחר, מותר לו להרביץ לערבי?

משה אבוטבול: מה – – –

אחמד טיבי: – – – יהודי שמרביץ לערבי.

אחמד טיבי: רק חרדי?

משה אבוטבול: אתה מדבר אליי, אתה מדבר אליי – – –

אחמד טיבי: חיילי נח"ל שמקללים פלסטינים – ראית סרטונים של חיילי נח"ל?

אחמד טיבי: נח"ל חרדי.

משה אבוטבול: אחמד, זה נוגד את הברית בינך לבין – – –

אחמד טיבי: ראית סרטונים של חיילי נח"ל שמתעמרים בפלסטינים?

משה אבוטבול: לא שלנו, ולא מכיר את זה ולא מסכים עם זה.

אחמד טיבי: תגיד שלא מסכים.

אחמד טיבי: אל תתנער סתם.

אחמד טיבי: אני לא מתנער.

אחמד טיבי: אמרתי לך שאני לא מתנער בכפייה.

משה אבוטבול: אני לא מסכים עם שום אלימות.

משה אבוטבול: הבעיה היא – – –

אחמד טיבי: ולכן, אני עשיתי מגבית, ואני קונה ראי ומחלק לכל אחד מכם.

אחמד טיבי: תסתכלו, אולי זה יגרום קצת מבוכה מול המוסר הכפול.

אחמד טיבי: לכן, אתם דווקא, הח"כים החרדים, צריכים לחשוב פעמיים לפני שאתם מפנים האשמות קולקטיביות.

אחמד טיבי: מי שעמד לצידכם כאשר המשטרה הפליאה בכם את מכותיה זה אנחנו.

משה אבוטבול: לא, תעמוד עכשיו לצידנו, לא נגד המשטרה – – –

אחמד טיבי: אל תגיד לי מתי לעמוד.

אחמד טיבי: אני עומד מתי שאני רוצה, ועמדתי במקרה הזה.

משה אבוטבול: אחמד, אתה עושה את זה כי אתה שונא את המשטרה, לא בגלל שאתה אוהב אותנו.

משה אבוטבול: תעשה עכשיו, בצורה אמיתית, שאתה מתנגד להכאת חרדים.

משה אבוטבול: על זה אני מדבר.

אחמד טיבי: חבר הכנסת אבוטבול, יש חובה על חבר כנסת שנכנס לאהוב אותך?

אחמד טיבי: אין חובה כזאת.

משה אבוטבול: אל תערבב אותי שאתה עושה נגד המשטרה.

אחמד טיבי: אין חובה.

אחמד טיבי: יש חובה לכבד גם כשחושבים אחרת.

אחמד טיבי: יש חובה לכבד גם כשחושבים אחרת.

אחמד טיבי: גם אתה תכבד.

אחמד טיבי: גם אתה תגלה אמפתיה לרגשות שלנו, לזה שכשאנחנו מציגים נושאים – אתה יודע שיש כאן, בבלוק שלך, אנשים שתיארו את השרפה של הנער אבו ח'דיר כמעשה נקם לגיטימי?

משה אבוטבול: לא.

משה אבוטבול: לא היו – – –

אחמד טיבי: כאן, יושבים לידך.

אחמד טיבי: כאן, באגף הזה.

אחמד טיבי: אחד מהם היה שר ויהיה שר.

משה אבוטבול: מה אתה מדבר סתם, מחבר אותי לכל – – –

אחמד טיבי: מעשה נקם.

אחמד טיבי: מעשה נקם.

אחמד טיבי: סמוטריץ' אמר.

אחמד טיבי: סמוטריץ' אמר.

אחמד טיבי: שייך לאגף שלך.

יוסף טייב: בוא תגנה את זה – – – אחמד.

אחמד טיבי: יכול להיות שאתה לא מבין עברית.

אחמד טיבי: יש בעיה.

יוסף טייב: אני מבין טוב מאוד.

אחמד טיבי: אני מוכן גם להעביר לכם סדרה בהבנת הנשמע.

אחמד טיבי: אני עושה מה שמאיר אומר.

קריאה: אבל יש יושב-ראש.

יריב לוין: זה דבר שעוד לא קרה לי, שאנשים מהאופוזיציה באים בטענות ליושב-ראש שהוא מאפשר לדובר מהאופוזיציה לדבר.

קריאות: 30 דקות, מה זה?

יריב לוין: האופוזיציה, או אותו הגוש, אני יודע איך לקרוא לזה?

אחמד טיבי: אדוני, אין לזה שום השפעה הרסנית על השיחות שמתקיימות ביני לבין יש עתיד.

יריב לוין: אני, למען האמת, נמצא פה באיזה ניסוי.

אחמד טיבי: דילמה.

יריב לוין: לא, ניסוי.

יריב לוין: אני חשבתי שברמדאן יהיה יותר קשה – –

אחמד טיבי: יותר קשה, יותר קשה.

יריב לוין: – – ואני רואה שאחמד, מאז שהתחיל הרמדאן, לא מפסיק לדבר.

יריב לוין: אז אני אומר: בואו נראה כמה הוא יסחב.

אחמד טיבי: זה אפקט הח"כים החרדים ברמדאן.

אחמד טיבי: לכן, רבותיי, בוא כולנו נוקיע אלימות.

אחמד טיבי: אין אלימות סלקטיבית.

אחמד טיבי: אין צד שכשנוגעים בו זה אפוקליפסה וצד שכשמכים אותו, מענים אותו, זה – – –

עיסאווי פריג': כבוד היושב-ראש, למה יש לו פרוטקציה?

עיסאווי פריג': הוא קיבל שלוש דקות, למה הוא 20 דקות על הפודיום?

יריב לוין: כי אני רוצה שכשאתה תדבר זה יהיה 40 דקות.

עיסאווי פריג': למה הפיליבסטר הזה?

עיסאווי פריג': אתה מאלץ אותנו, ואחמד משתף פעולה עם הפיליבסטר.

עיסאווי פריג': בשביל מה?

עיסאווי פריג': בשביל מה?

עיסאווי פריג': אני לא מבין.

יריב לוין: מבחינתי, אתם יכולים להסיר את כל הדוברים.

יריב לוין: לא יהיו לי שום טענות, תאמין לי.

אחמד טיבי: רבותיי, אני כבר 20 שנה רגיל להערות האלה של ח"כים ערבים, ועל כן, אדוני, המשפט האחרון שאני אגיד הוא: נכון, אנחנו נמצאים בחודש הרמדאן, חודש של רוח הפיוס והסובלנות, ולכן אני אומר ברוח הפיוס והסובלנות: צריך לאפשר לאנשים להתפלל באופן חופשי, במסגד אל-אקצא, למשל, במיוחד בחודש הרמדאן, ולאפשר להם להגיע לבאב אל-עמוד, לשבת, לרקוד, לשיר, לעשות מה שהם רוצים, בלי לדכא אותם על ידי שוטרים.

אחמד טיבי: אגב, זו הפעם הראשונה בקדנציה הזאת שאני נואם על הדוכן.

אחמד טיבי: עדות של מומחה: הכנסת הזאת הולכת להיות הכנסת הגועלית ביותר, הגזענית ביותר, הכהניסטית ביותר.

אחמד טיבי: בואו נתלה תקוות שהיא תהיה פחות גרועה – מהכנסת הבאה.

יריב לוין: תודה.

יריב לוין: חבר הכנסת ווליד טאהא – מוותר.

יריב לוין: חבר הכנסת אוריאל בוסו, בבקשה.

אלי אבידר: בוסו, קצר.

יריב לוין: חבר הכנסת אבידר, יש נכון לכרגע 66 דוברים רשומים.

יריב לוין: לא בטוח שאם תעמוד זה יועיל הרבה בהיבט הזה.

אלי אבידר: אתה אומר: אל תתלהב.

אוריאל בוסו: אדוני היושב-ראש, חבריי חברי הכנסת, מכובדי השר, קודם כול, להשתתף איתך בצערך בפטירת אחיך לפני החג.

אוריאל בוסו: מי שלא ניחם, אז ודאי – זקן לא רק של ספירת העומר אלא של אבלות.

אוריאל בוסו: שלא תדע צער.

אוריאל בוסו: בשבוע שעבר נחשפנו למקרה מחריד של פטירתה של אושר דרעי במסעדה בחצור הגלילית כשאנחנו שומעים את הזעקות של האימא: 22 שנה לא הכנסנו לבית מאכל אחד של דברי חלב בשביל לשמור על הבריאות של הילדה, ורצה הגורל שהיה חסר במסעדה וכו' וכו' – דברים שנמצאים בחקירה.

אוריאל בוסו: כמובן שמתפקידנו אנחנו, אנשי הציבור, לדאוג לכך שמקרים כאלה לא יישנו ולא יחזרו על עצמם.

אוריאל בוסו: כמובן, מדובר על גם על חקיקה שכרגע מקודמת, אבל מעבר לכך אני חושב שהסברה, ועוד פעם הסברה – הסברה של משרד הבריאות במוסדות הציבור, ולא רק על אפיפן ועל אלרגיים לדברי חלב; יש עוד אלרגיות, נוספות, וזה מציל חיים.

אוריאל בוסו: בשנים האחרונות, נחשפנו לנושא הצליאק ועוד הרבה אלרגיות כאלה של אגוזים וכו' וכו', בגנים, בבתי ספר.

אוריאל בוסו: עכשיו אנחנו מתחילים את תקופת הקיץ ונכנסים עוד הפעם לסכנת חיים בנושא השחייה והחשיפה לשמש.

אוריאל בוסו: אני חושב שמשרד הבריאות בימים הללו צריך לעשות עבודת מטה אמיתית, להיכנס להסברה מסיבית, שלא רק שתעודד – שתלמד את האחרים.

אוריאל בוסו: לפני כמה שנים נחקק חוק בנושא הדפיברילטורים וגם האפיפן במוסדות הציבור, וכנראה שכשקורים המקרים הללו אנחנו מתעוררים: איך אנחנו דואגים שכאלה מקרים לא יקרו.

אוריאל בוסו: אחרי שהם קורים אנחנו בודקים מה האופציות שיש לנו לעשות.

אוריאל בוסו: אבל הסברה צריכה להיות היום, בתקופה הזאת, של משרד הבריאות, במוסדות החינוך ובשאר המקומות, מגיל אפס, ממש מגיל צעיר להסביר.

אוריאל בוסו: כשאני מדבר עם אנשים – אנשים לא ידעו.

אוריאל בוסו: אומרים לי: לא שמענו שזה מסוכן עד כדי סכנת חיים, לא ידענו שזה ברמה כזאת ששתי כפיות היא לקחה, הספיקה להגיע לבית חולים ולמוחרת היא כבר נפטרה.

אוריאל בוסו: אבל הקרובים אליה ולכל מי שאלרגי לכך יודעים כמה הסכנה היא סכנת חיים.

אוריאל בוסו: אז אם אנחנו לא מודעים לכך, כנראה שבאמת גם כן האחרים.

אוריאל בוסו: יכול להיות שבעלי מסעדות היו מעצמם דואגים שיהיה להם מזרק אפיפן במקום ולא מגיעים לסכנת חיים כזאת.

אוריאל בוסו: לכן, אני קורא למשרד הבריאות, וגם כן כמובן למשרד החינוך, לנסות לעשות הסברה לכל האלרגיות, לכל סוגי הסכנות הקיימות שמתרגשות עלינו יום-יום, בשביל שקורבן כמו אושר דרעי לא תהיה קורבן חינם וקורבן ציבור אלא למען ההסברה, שדרך המוות המיותר שלה נוכל להציל חיים בהמשך.

אוריאל בוסו: תודה רבה.

יריב לוין: תודה, ואני הייתי מבקש באמת שמכאן והלאה כולם יעמדו בפרק הזמן של שלוש הדקות.

יריב לוין: אמרתי "מכאן והלאה", לא בהתייחס אליך.

יריב לוין: חבר הכנסת ישראל אייכלר – איננו; חבר הכנסת אלכס קושניר – איננו; חבר הכנסת אלעזר שטרן – איננו; חבר הכנסת אלי אבידר – מוותר; חבר הכנסת יעקב אשר – איננו; חבר הכנסת סעיד אלחרומי – איננו; חברת הכנסת עאידה תומא סלימאן – מוותרת; חברת הכנסת יוליה מלינובסקי – מוותרת; חברת הכנסת תמר זנדברג – מוותרת; חבר הכנסת בצלאל סמוטריץ' – איננו.

יריב לוין: חבר הכנסת איתמר בן גביר, בבקשה.

איתמר בן גביר: אחמד, לצאת יותר מהר, כי אני הגעתי, אחמד טיבי.

איתמר בן גביר: אדוני היושב-ראש, כנסת נכבדה, קודם כול, אדוני, אתה עושה הרי עבודה נפלאה, אבל יש לי הצעה שכשיצביעו כאן על הקואליציה, אני אדבר, רק אני אדבר.

איתמר בן גביר: תראה, אדוני, הם יוצאים.

איתמר בן גביר: הם יוצאים.

איתמר בן גביר: אפשר להרכיב ממשלה.

איתמר בן גביר: אפשר להרכיב ממשלה.

איתמר בן גביר: הם יוצאים.

איתמר בן גביר: כל תומכי השהידים, תומכי הטרור, יוצאים.

איתמר בן גביר: שמעתי כאן את הדברים של חבר הכנסת טיבי, שדיבר על אווירת פיוס בחודש הרמדאן, ובאמת כששומעים את הדברים אפשר כביכול להתרשם, אלמלא היינו יודעים את העובדות.

איתמר בן גביר: שיהיה ברור, לא כל הערבים שונאים את מדינת ישראל, לא כל הערבים שונאים את עם ישראל, יש לא מעט ערבים שרוצים לחיות כאן בשלום ושלווה, אבל כאשר חבר הכנסת טיבי מדבר על אותם נערים צעירים, השבאב הזה – אני רוצה לספר לכם, חברי הכנסת, מה הם עושים.

איתמר בן גביר: הם רואים יהודי חרדי שהולך שם, ליד הרכבת הקלה, ומרביצים לו; הם רואים עוד יהודי שעומד שם, בסך הכול יהודי עם טלית – מכים בו; יהודים שנוסעים באוטובוס – זורקים עליהם אבנים.

איתמר בן גביר: זאת אווירת פיוס?

איתמר בן גביר: זאת אווירת שלווה?

איתמר בן גביר: זה מה שאתם מספרים לנו?

איתמר בן גביר: ולא, רבותיי חברי הכנסת, שלא תטעו, אין כאן משוואה דומה.

איתמר בן גביר: כן, חבר הכנסת טיבי ניסה כאן להציג שיש מהצד הזה ויש מהצד הזה, יש ככה ויש ככה – שלא יספר לנו סיפורים.

איתמר בן גביר: יש כאן תופעה, תופעה מאורגנת.

איתמר בן גביר: יש כאן תופעה שנועדה לפגוע בעם ישראל, שנועדה להצר את צעדינו, שנועדה לגרום ליהודים לפחד להסתובב ברחובות ירושלים, שנועדה לגרום לכך שצריך לחשוב 20 פעם אם ללכת להתפלל בכותל או לא.

איתמר בן גביר: ללכת להתפלל בכותל, תשמעו על מה אנחנו מדברים, זה אבסורד, זה לא נורמלי.

איתמר בן גביר: ואדוני יושב-ראש הכנסת, בשביל זה יש ממשלה בישראל, יש ממשלה בירושלים.

איתמר בן גביר: בשביל זה יש משטרה, בשביל זה יש לנו ריבונות.

איתמר בן גביר: חגגנו את יום העצמאות של ראשית צמיחת גאולתנו, שמחנו, הודינו לקדוש ברוך הוא, אבל צריך לזכור שהכוח הזה ניתן לנו כדי שעם ישראל יחיה כאן לבטח ובשלווה.

איתמר בן גביר: לכן, חברי הכנסת, כשעומדים כאן כל מיני שונאים, כל מיני מהללי שהידים, הם לא חברים שלכם; שלא יהיו אי-הבנות, הם רוצים לפגוע גם בכם.

איתמר בן גביר: כשאותם מהללי שהידים עומדים כאן

איתמר בן גביר: על הדוכן ומספרים על רוח פיוס, על אווירה של פיוס, צריך תמיד תמיד תמיד לזכור שלא כולם, אבל יש שם גרעין, שלצערי מתרחב והולך, הולך ומתרחב, שכל המציאות שלו זה לפגוע בעם ישראל, זה לפגוע בארץ ישראל, זה לפגוע ביהודים באשר אנחנו יהודים.

איתמר בן גביר: אחרי אלפיים שנות גלות חזרנו למדינת ישראל לא כדי לפחד ללכת לכותל, לא כדי להסתובב ולחשוב: רגע, אולי לא אלך דרך שער שכם אלא אלך דרך שער אחר כי יפגעו בי.

איתמר בן גביר: יש ממשלה בירושלים, ובעזרת השם אנחנו צריכים להפגין את הכוח ואת השליטה.

איתמר בן גביר: ואם כבר ממשלה, משפט אחד לחברי נפתלי בנט: נפתלי, זאת השעה שלך, זה הזמן שלך.

איתמר בן גביר: בוא ותגלה אחריות, בוא ותקיים את מה שהבוחר נתן לך – את המנדט של ממשלת ימין מלא מלא.

איתמר בן גביר: נפתלי, גדעון, תחזרו הביתה.

יריב לוין: תודה רבה.

יריב לוין: חבר הכנסת מנסור עבאס – איננו.

יריב לוין: חבר הכנסת משה אבוטבול, בבקשה.

משה אבוטבול: כבוד היושב-ראש, כנסת נכבדה, אדוני השר – כאן זו גם ההזדמנות, השר אמסלם, לנחם אותך בתוך שאר אבלי ציון וירושלים על פטירת האח.

משה אבוטבול: שתדע רק שמחות ודברים טובים.

משה אבוטבול: יש כאן הצעה שכולנו שמענו אותה, הצעה מצוינת, שמשקפת את הרצון הגדול של הציבור להכריע בשאלת ההתאמה לתפקיד ראש הממשלה.

משה אבוטבול: זו הצעה שגם אנחנו, בעזרת השם, הגשנו אותה, תנועת ש"ס.

משה אבוטבול: הייתי רוצה קצת לדבר בנושא הזה.

משה אבוטבול: היו ארבעה סבבים של בחירות, ובכל ארבעת הסבבים של הבחירות לצערנו הציבור לא הכריע, לא נתן אמירה ברורה לגבי זהותו המוחלטת של ראש הממשלה.

משה אבוטבול: ובעצם היום אם לא נקבל החלטות ברורות בעניין הזה, כמו ההצעה שהוצעה על ידי יושב-ראש התנועה שלנו וסיעת ש"ס – לקיים בחירה ישירה בנושא ראשות הממשלה – לדעתי אנחנו נגיע לעוד סבבים נוספים, שיכולים רק להביא אותנו להתבזות מול הציבור, וזה דבר גרוע לכל המפלגות.

משה אבוטבול: אני רוצה לומר שאם באמת היה קונסנזוס בבית הזה היה טוב יותר – – –

סמי אבו שחאדה: אפשר לקבל את ההצעה הזאת – –

משה אבוטבול: היה טוב יותר – היא מונחת.

סמי אבו שחאדה: – – אם רק הציבור של הליכוד יכול להצביע.

משה אבוטבול: סמי, סמי, היא מונחת, ותתפלא לשמוע, יש הרבה הרבה שרוצים אותה גם מקרב המפלגות שלא נמצאות בתוך הגוש, שתומכים בהצעה הזאת כי יש בה הרבה שכל ורעיון.

משה אבוטבול: אבל אם באמת היינו עם קצת יותר אומץ – –

סמי אבו שחאדה: אני לוקח אותה צעד קדימה.

משה אבוטבול: – – אני בכלל הייתי נסחף – –

סמי אבו שחאדה: אני לוקח אותה צעד קדימה.

משה אבוטבול: – – והייתי הולך, סמי, על הצבעה כמו שבעבר עשינו, עם שני פתקים.

סמי אבו שחאדה: במקום רק אלה שהצביעו בבחירות, אז רק אלה מהליכוד שהצביעו בבחירות.

משה אבוטבול: פתק אחד למפלגה, ופתק אחד לראשות הממשלה, ותאמין לי שאם היינו עושים את זה אולי היינו יוצאים מהפלונטר הזה.

משה אבוטבול: אבל אני מבין – –

מיקי לוי: מה זה היה עוזר?

משה אבוטבול: – – שכל הצעה – – –

מיקי לוי: הוא לא היה מצליח להרכיב קואליציה.

משה אבוטבול: מיקי, מיקי.

מיקי לוי: זה לא משנה.

משה אבוטבול: לפחות היינו יודעים, היינו יודעים טוב מאוד מי רוצה אותו כראש ממשלה מקרב כלל המפלגות של הבית.

מיקי לוי: זה לא משנה.

משה אבוטבול: היינו יודעים גם אם כל אלה שביש עתיד לא מעוניינים בשום חיבור אחר; היינו יודעים הרבה דברים – היינו יודעים לבחון את הדברים – –

מיקי לוי: לא נתנו לנו – – – מה יש פה לדבר?

משה אבוטבול: – – בצורה אחרת.

משה אבוטבול: אבל אנחנו יודעים שהרי כל הצעה שתגיע מהגוש שלנו, הגוש שקשור לראש הממשלה, לא תיבחן ברצינות.

משה אבוטבול: תמיד יגידו שלא.

משה אבוטבול: אם זה בא מהצד הזה מייד כבר 80% חשד יש לנושא הזה.

מיקי לוי: אבל זה לא משנה.

משה אבוטבול: לכן אני חושב – – –

מיקי לוי: נגיד שהוא נבחר – אין לו אפשרות לארגן לו קואליציה, תבינו.

מיקי לוי: זה קשקוש.

משה אבוטבול: אז מה?

משה אבוטבול: רגע, אתה מבין שאתה חושב שבכל מצב נמשיך עוד לבחירות חמישיות, שישיות, שביעיות.

משה אבוטבול: לך זה לא מפריע, לנו זה כן מפריע.

מיקי לוי: – – –

משה אבוטבול: אנחנו חושבים שאין משילות במצב כזה.

משה אבוטבול: מיקי, ברגע שבאים ועושים הצעה כזאת, נותנים לציבור להכריע מי ראש הממשלה באופן ישיר.

משה אבוטבול: לדעתי יש פה הרבה שכל – –

מיקי לוי: אבל זה נכשל.

משה אבוטבול: – – וזה נותן לאנשים לקבל הכרעה בנושא הזה.

משה אבוטבול: לכן אני אומר – – –

מיקי לוי: אתם לא חושבים – נגיד שהינה, הוא נבחר – –

משה אבוטבול: ידידי.

משה אבוטבול: כן.

מיקי לוי: – – אבל הוא לא יכול לארגן קואליציה.

מיקי לוי: על מה אתה מדבר?

משה אבוטבול: לא.

משה אבוטבול: אז אני חושב שבמצב כזה, מיקי, גם אלה שעד היום משחקים אותה ימין, כמו למשל ישראל ביתנו, יצטרכו לקבל הכרעה, ולהגיד שהיות שהוא באמת זכה ברוב בבחירה הישירה הם יצטרכו להתגמש ולבוא להיכנס בחזרה לאותה קואליציה – או כל מפלגה אחרת שתמיד מציגה את עצמה בצורה כזאת או אחרת.

משה אבוטבול: אני חושב שההצעה הזאת יכולה באמת לעשות שכל בנושא הזה, בפרט ששמעתי שגם נערך סקר מעמיק בעניין הזה בתוך המפלגות שלא קשורות לגוש, וגם שם יש הרבה תומכים לעניין הזה.

משה אבוטבול: לכן אני מציע דקה, לפני שחושבים ללכת להתפזר או ללכת לכל מיני כיוונים אחרים: לציבור נמאס מבחירות קלאסיות רגילות.

משה אבוטבול: בואו נעשה משהו, שינוי לטובה, שנוכל להציל קצת את כבודם האבוד של הפוליטיקאים.

משה אבוטבול: תודה רבה.

יריב לוין: תודה.

יריב לוין: חבר הכנסת עיסאווי פריג' – איננו; חבר הכנסת מוסי רז – איננו; חבר הכנסת יבגני סובה – איננו; חבר הכנסת ינון אזולאי – איננו; חברת הכנסת אילת שקד – איננה; חבר הכנסת יוראי להב הרצנו – איננו; חבר הכנסת משה גפני – איננו; חבר הכנסת יעקב טסלר – איננו; חבר הכנסת נפתלי בנט – איננו; חבר הכנסת חמד עמאר – איננו; חבר הכנסת איתן גינזבורג – איננו.

יריב לוין: חבר הכנסת יעקב מרגי אף הוא לא נמצא – נמצא, בבקשה, סליחה.

יעקב מרגי: אדוני היושב-ראש, חבריי חברי הכנסת, בתקופה האחרונה אנו עדים לאיבוד השליטה, איבוד הריבונות ואיבוד המשילות: תמונות חוזרות ונשנות של פורעים שלא חוששים ולא פוחדים להתגרות ולתקוף חיילי צה"ל.

יעקב מרגי: זה לא בא בחלל ריק, זה בא לאור איבוד ההרתעה.

יעקב מרגי: זה מתחיל מכך שאנחנו מחנכים דורות של לוחמים לחתור למגע, וחייל או לוחם או שוטר שלא חותר למגע ננזף, אבל מצד שני אנחנו קושרים לו את ידיו בכל מיני פרשנויות משפטיות כאלה ואחרות.

יעקב מרגי: התמונות של אזרחים, אזרחי מדינת ישראל, שתוקפים יהודים רק בגלל שהם יהודים; לראות פורעים ביפו תוקפים יהודים רק בגלל שהם מרשים לעצמם להתהלך ביפו; תמונות של הפקרות שמתרחשות יום-יום, שעה-שעה, בנגב; תושבי הפזורה הבדואית – – –

סמי אבו שחאדה: חברים, יש רוב של יהודים ביפו.

סמי אבו שחאדה: יש רוב של יהודים ביפו.

יעקב מרגי: אתה מוכן להפסיק לצרוח?

סמי אבו שחאדה: עשרות שנים.

יעקב מרגי: הלו, אתה מוכן – אני לא מקשיב לך, לא רוצה להקשיב לך.

סמי אבו שחאדה: עשרות שנים.

יעקב מרגי: כשאתה תהיה עם האזנה לא סלקטיבית אני אתייחס אליך.

סמי אבו שחאדה: חברים, זה לא ברלין, זה יפו.

יעקב מרגי: לא רוצה להתייחס אליך בכלל.

סמי אבו שחאדה: זה יפו.

יעקב מרגי: אתה מפריע.

יעקב מרגי: יפו, מה זה יפו?

סמי אבו שחאדה: למה לשקר?

יעקב מרגי: זה ארץ ישראל.

סמי אבו שחאדה: למה לשקר?

יעקב מרגי: יפו, ביפו.

סמי אבו שחאדה: למה לשקר?

סמי אבו שחאדה: למה להמציא כאילו יש מציאות אנטישמית ביפו?

סמי אבו שחאדה: מה קורה לכם?

יעקב מרגי: אני אומר לך בדיוק איפה – – –

סמי אבו שחאדה: חברים, תחזרו קצת לשכל.

יעקב מרגי: אני אומר לך, כן, אני אומר לך, כן, איפה יש – – –

סמי אבו שחאדה: בתוך יפו יש רוב יהודי.

סמי אבו שחאדה: אתם מסכנים אותם.

סמי אבו שחאדה: מה אתם עושים?

סמי אבו שחאדה: תירגעו קצת.

סמי אבו שחאדה: איזה שיח אתם מובילים?

יעקב מרגי: אתה מוכן להפסיק לקשקש?

יעקב מרגי: אני לא רוצה לרדת עוד ברמת ההתבטאויות שלי כלפיך.

סמי אבו שחאדה: יותר מזה?

סמי אבו שחאדה: תאתגר את עצמך – –

יעקב מרגי: אדוני היושב-ראש, יש – –

סמי אבו שחאדה: – – בחיאת דינכ.

יעקב מרגי: – – גבול כמה אפשר – – –

סמי אבו שחאדה: תאתגר את עצמך.

יריב לוין: חבר הכנסת אבו שחאדה, די, נו, באמת.

סמי אבו שחאדה: אדוני היושב-ראש, תשים לב באיזו רמת שיח מדובר.

יריב לוין: חבר הכנסת אבו שחאדה, אתה תוכל לדבר.

יריב לוין: אני לא יודע אם אתה – – –

יעקב מרגי: אתה יודע איפה הבעיה שלך, אדוני?

יריב לוין: תדבר, תגיד מה שיש לך.

יעקב מרגי: אם מערכת המשפט הישראלית – – –

סמי אבו שחאדה: אדוני – – – הם אומרים.

סמי אבו שחאדה: יפו.

יעקב מרגי: אתה רוצה שאני אענה לך כמוך?

יעקב מרגי: בוא, אני לא מיתמם.

יעקב מרגי: תקשיב, תקשיב, סמי אבו שחאדה, תקשיב.

יעקב מרגי: אני אענה לך פעם אחת כמו שצריך, לא – – – הבעיה זה אנחנו.

יעקב מרגי: אם היינו יודעים לטפל בכם, בהתנהגות שלכם – – –

קריאה: – – –

יעקב מרגי: כן, אתה מייצג אותו ואתה מגן עליו, אני אדבר אליך בהכללה, אליו.

יעקב מרגי: אם היו יודעים לטפל בכם, להתנהג איתכם באמות המידה שלכם, הייתם נרתעים.

יעקב מרגי: יש לנו אמות מידה אחרות.

סמי אבו שחאדה: – – –

יעקב מרגי: אל תבלבל לי במוח.

יעקב מרגי: אתה מיתמם.

גלעד קריב: מה זה "לטפל בכם"?

גלעד קריב: הם אזרחים שווי זכויות.

גלעד קריב: לטפל בכם.

גלעד קריב: איזו שפה זאת?

גלעד קריב: תתבייש לך.

גלעד קריב: לטפל בכם.

יעקב מרגי: אוה, אני לא יכול להגיד לך ברוך הבא.

סמי אבו שחאדה: תעלה על הבמה ותברך את עצמך.

יעקב מרגי: תמיד ידענו שהתנועה הרפורמית תומכת בקו המדיני השמאל האנרכיסטי.

יעקב מרגי: הרי לא רציתם שתקום מדינת ישראל.

יעקב מרגי: הרי לא רציתם שתקום מדינת ישראל.

יעקב מרגי: אבות-אבותיך לא רצו את מדינת ישראל.

גלעד קריב: אני אומר הלל.

יעקב מרגי: אני אומר הלל.

יעקב מרגי: אתה ושכמותך לא רציתם שמדינת ישראל תקום.

גלעד קריב: – – – הילדים שלך לא משרתים בצבא.

יעקב מרגי: אתה, הבאתם התבוללות, אתה בגולה.

גלעד קריב: אתה מדבר איתי על אהבת הארץ?

יעקב מרגי: חצוף, אל תקפוץ.

גלעד קריב: שלח את הילדים שלך לשרת בצבא – – –

יעקב מרגי: חצוף, תתנצל קודם כול.

יעקב מרגי: הבנים שלי לוחמים בצה"ל, מה שאתה לא זכית לו.

יעקב מרגי: אתה לא זכית, חצוף.

גלעד קריב: תשלחו את הבנים שלכם לצבא.

יעקב מרגי: אתה חצוף.

יעקב מרגי: אתה ושכמותך ואבותיך מייסדי התנועה שלך, שהביאו להתבוללות של שליש מעם ישראל.

יעקב מרגי: חצוף.

יעקב מרגי: מתעבר על ריב לא לו, זה נקרא.

יעקב מרגי: אתה יודע על מי אמרו שמתעבר על ריב לא לו.

אחמד טיבי: יעקב, אני רוצה פנייה אישית אליך.

אחמד טיבי: השיח הזה לא מתאים לך.

יעקב מרגי: שסמי אבו שחאדה יכבד את עצמו.

יעקב מרגי: שסמי אבו שחאדה יכבד את עצמו.

אחמד טיבי: הוא יכבד את עצמו, אבל ברשותך, לא מתאים לך להגיד "נטפל בכם".

יעקב מרגי: אני פניתי אליו.

אחמד טיבי: הוא מייצג ציבור.

יעקב מרגי: לא.

יעקב מרגי: אם הוא מגן על הפורעים, הוא כמוהם.

אחמד טיבי: הוא מגן על תושבי העיר.

יעקב מרגי: אני כרגע מוחה על הפרעות.

יעקב מרגי: אני דיברתי עכשיו רוב או לא רוב?

יעקב מרגי: מה הקשר?

יעקב מרגי: אמרתי לו: אם אתה בוחר להגן עליהם, אני אדבר אליך בסגנון שאני לא רגיל לדבר בו.

אחמד טיבי: לכן זה לא מתאים.

יעקב מרגי: לכן אל תפריע לי.

סמי אבו שחאדה: יעקב, זה לא מה שאמרתי.

יעקב מרגי: אתה מוכן להפסיק להפריע לי?

יעקב מרגי: שלא יפריע לי.

יריב לוין: חבר הכנסת טיבי, אני מבקש להודיע שתי הודעות: אחת, בזאת מונית לבורר; שתיים, הבוררות תתקיים בתום הישיבה.

אחמד טיבי: אני אענה במשפט אחד.

אחמד טיבי: יעקב, משהו קצת פורמליסטי.

אחמד טיבי: הרי אם תטפלו בנו, אתה וחבריך לא תוכלו להיות שרים וגם לא יושבי-ראש ועדות בלי ערבים.

יעקב מרגי: אחמד טיבי, לפעמים טיפול הוא חיובי, אתה יודע.

אחמד טיבי: תגיד, אתה מתכוון למה – – – אותו?

יעקב מרגי: טיפול חיובי, לשנות לו קצת את הקופסה.

יעקב מרגי: היא משובשת קצת, סליחה שאני אומר את זה.

אחמד טיבי: בהשוואה בין סמי אבו שחאדה אליך מבחינת הבנה, אתה לא בדיוק מנצח אותו.

יעקב מרגי: לא ניסיתי ולא מתיימר.

יעקב מרגי: לא מתיימר, רק שלא יפריע לי.

אחמד טיבי: אתה בצום?

יעקב מרגי: לא.

אחמד טיבי: אז תירגע.

יעקב מרגי: אני – – – מאלה שצמים.

יריב לוין: חבר הכנסת טיבי, אולי תסביר לי למה אתה רוצה למשוך זמן.

יריב לוין: אני באמת לא מבין.

אחמד טיבי: תראו מי מדבר.

יריב לוין: לא, אני לא מבין.

יריב לוין: הינה, אני אומר לך, אין לי עניין למשוך זמן.

יריב לוין: מבחינתי שירדו כל הדוברים, אני אשמח לעבור להצבעה.

יעקב מרגי: אחמד, אתה יודע למה זה הוציא אותי משלוותי?

יעקב מרגי: אני על סף לדבר על המראות הכואבים.

יעקב מרגי: כאב לי מה שראיתי בוואדי ג'וז.

יעקב מרגי: זה כאב לי, וכואב לי מה שקורה בנגב בתוך הקהילה הבדואית.

יעקב מרגי: אני יודע מה הם סובלים, אני חי קרוב לרהט.

יעקב מרגי: אני יודע על האלימות שם כל לילה.

יעקב מרגי: אין פה שני צדדים, רעים וטובים.

יעקב מרגי: שקצת תהיה לו סבלנות להקשיב.

יעקב מרגי: סמי אבו שחאדה, באופן סדרתי, כשאני עולה לדבר – גם אם אני אדבר על התחממות כדור הארץ והסכם האקלים, יהיה לו מה לומר.

אחמד טיבי: הוא מסכים.

יעקב מרגי: אז שייתן לדבר.

יעקב מרגי: תמונות ההפקרות שמתרחשות בנגב – – –

יריב לוין: רק אנא, לנסות להתקרב לסוף.

יעקב מרגי: תמונות ההפקרות שמתרחשות בנגב, של ירי בנשק אוטומטי לאור יום, מסכנות לא רק את האזרחים היהודים; הן מסכנות את האוכלוסייה הבדואית יותר מכל אחד אחר.

יעקב מרגי: ואני שואל את עצמי, מאיפה חוסר ההרתעה הזה?

יעקב מרגי: איפה הפחד הזה, איפה החשש, שנעלם?

יעקב מרגי: איפה הוא?

יעקב מרגי: איפה הפחד הזה?

יעקב מרגי: וזה לא רק המשטרה, אדוני היושב-ראש.

יעקב מרגי: הפנייה שלי היא לא רק למשטרת ישראל; גם מערכת המשפט צריכה להיכנס פה לתמונה.

יעקב מרגי: ההרתעה היא גם בענישה, ומלחמה באלימות היא אינטרס של החברה הערבית לא פחות משלנו.

יעקב מרגי: מי שמכה, מי שמרשה לעצמו להכות אזרח, הוא יכה כל אחד שלא ימצא חן בעיניו.

יעקב מרגי: וזה קורה היום ביום-יום.

יעקב מרגי: היום ברהט על ויכוח סרק יכולים ליטול חיים.

יעקב מרגי: על ויכוח סרק.

יעקב מרגי: ואני שואל איפה ההרתעה.

יעקב מרגי: חייבים לעשות טיפול רב-מערכתי להחזיר את המשילות ואת הריבונות במדינת ישראל.

יעקב מרגי: תודה, אדוני היושב-ראש.

יריב לוין: תודה רבה.

יריב לוין: חבר הכנסת ינון אזולאי, בבקשה.

ינון אזולאי: תודה רבה, אדוני היושב-ראש.

ינון אזולאי: אחמד, תגיד לי מתי אני יכול להתחיל.

יריב לוין: רבותיי, אני כבר מודיע, לפי הבקשה של חבר הכנסת טיבי, שאנחנו בשעה 18:45 נעשה הפסקה של שעה לצורך ארוחת האפטאר אחרי הצום.

יריב לוין: הפסקה של שעה בשעה 18:45, אם נגיע ל-18:45.

יריב לוין: אם נסיים קודם – נסיים קודם.

אחמד טיבי: אפשר לסיים לפני.

יריב לוין: אם נסיים לפני זה בוודאי טוב, אבל אם לא, אז זה מה שאנחנו נעשה.

מאיר כהן: אדוני היושב-ראש, וממשיכים בדיון.

אחמד טיבי: כרגיל, ממשיכים בדיון.

אחמד טיבי: לא הפסקה של הדוברים, אלא לא תהיה הצבעה בזמן הארוחה המפסקת.

יריב לוין: לא.

יריב לוין: אני אגלה לך סוד, חבר הכנסת טיבי: לי אין סגנים, ואני גם כן בן אדם.

יריב לוין: כמה שעות אתה חושב אני יכול לשבת רצוף פה?

אחמד טיבי: אדוני לראשונה משתמש לרעה בחודש הרמאדן?

יריב לוין: לא, אני אומר באופן אמיתי.

יריב לוין: אני הודעתי בתחילת הישיבה שתיתכנה הפסקות.

יריב לוין: בינתיים אני בסדר, מחזיק מעמד.

יריב לוין: אבל אם אתם תורידו דוברים, זה יעזור.

אחמד טיבי: אנחנו מורידים דוברים.

יריב לוין: אם זה יימשך ככה, אז אנחנו נגיע לשעות מאוחרות.

יריב לוין: בבקשה, חבר הכנסת אזולאי.

ינון אזולאי: אדוני היושב-ראש, כבוד השר, סגן השר, שרים, בתוך כל ההמולה הזאת אני רוצה להזכיר – היום ראיתי, ואני מחזיק פה את התמונה של המצבה: "גל עד לזכרי", כך כתבה, "לדור דור תישא שמי.

ינון אזולאי: יזע רב היה מנת חלקי, ואושר רב לא היה לי.

ינון אזולאי: בודדה וגלמודה הייתי בחיי, ובאין לי בנים זכרו נא אותי לטובה".

ינון אזולאי: שושנה גריה בת רבי זכריה, שנפטרה בז' באייר תשל"ז.

ינון אזולאי: אותה אישה הייתה ערירית.

ינון אזולאי: כל-כולה ביקשה לזכור אותה, ואנחנו גם, בתוך ההמולה הזאת, צריכים לזכור אותה.

ינון אזולאי: ואגיד משנה אחת שתהיה לעילוי נשמתה – משנה מפרקי אבות, פרק ג' משנה א': "עקביא בן מהללאל אומר: הסתכל בשלושה דברים, ואין אתה בא לידי עבירה: דע מאין באת ולאן אתה הולך ולפני מי אתה עתיד ליתן דין וחשבון.

ינון אזולאי: מאין באת – מטיפה סרוחה; ולאן אתה הולך – למקום עפר, רימה ותולעה; ולפני מי אתה עתיד ליתן דין וחשבון – לפני מלך מלכי המלכים הקדוש ברוך הוא".

ינון אזולאי: שזה יהיה לעילוי נשמתה.

ינון אזולאי: והמבדיל בין החיים לחיים, אני רוצה להזכיר פה את החייל איציק סעידיאן, נכה צה"ל, הלום קרב, שמרוב תסכול הצית עצמו השבוע מול משרדי אגף השיקום של משרד הביטחון, וגם בשבילו להגיד פרק תהילים.

ינון אזולאי: היום הייתי בקבר של מרן רבנו עובדיה יוסף וראיתי שם יהודים באים וקוראים פרק תהילים בשבילו, וגם בשבילו נגיד, לרפואה שלמה בין שאר כל חולי עמו ישראל: "שיר למעלות, אשא עיני אל ההרים מאין יבוא עזרי.

ינון אזולאי: עזרי מעם ה' עשה שמים וארץ.

ינון אזולאי: אל יתן למוט רגלך, אל ינום שמרך.

ינון אזולאי: הנה לא ינום ולא יישן שומר ישראל.

ינון אזולאי: ה' שמרך, ה' צלך על יד ימינך.

ינון אזולאי: יומם השמש לא יככה וירח בלילה.

ינון אזולאי: ה' ישמרך מכל רע, ישמר את נפשך.

ינון אזולאי: ה' ישמר צאתך ובואך מעתה ועד עולם".

ינון אזולאי: אם ניקח את הרגעים האלה לאותם אנשים, קצת לרדת לרוגע, קצת להשתיק את האווירה שמשתוללת פה, אני חושב שזה יהיה לרפואתו של יצחק סעידיאן, ולהבדיל – לעילוי נשמתה של הגב' שושנה גריה בת רבי זכריה.

ינון אזולאי: תודה רבה ובשורות טובות.

יריב לוין: תודה.

יריב לוין: חבר הכנסת יעקב טסלר.

יריב לוין: חבר הכנסת טסלר, בבקשה.

יעקב טסלר: אדוני היושב-ראש, חבריי חברי הכנסת, התמונות האלו, אם היו מגיעות מכל מקום בעולם, היו מזעזעות כל אחד וכולם היו מתייצבים בשורה ומגנים את האנטישמיות ודורשים לנקוט יד קשה למיגור התופעה.

יעקב טסלר: העובדה שזה מתרחש כאן, בישראל, בירושלים, אינה מורידה מחומרת המעשים.

יעקב טסלר: להפך, זה חמור שבעתיים, וגם התגובה צריכה להיות חמורה פי כמה.

יעקב טסלר: חבריי חברי הכנסת, זה התחיל בקטן: הצקות קטנות, פה זריקת כובע לצעיר חרדי ושם שבירת משקפיים.

יעקב טסלר: זה עבר לסטירה לבחור ישיבה שנסע לתומו ברכבת הקלה, המשיך באלימות הקשה כנגד עוברי אורח שצעדו לתומם ברחובות ירושלים, ואתמול זה כבר הידרדר להכאת רב באלימות קשה בעיר יפו.

יעקב טסלר: הגענו למצב שבו מכים יהודים ברחובות רק כי הם יהודים ובעלי חזות חרדית או דתית, ולאחר מכן עוד מתרברבים בכך ברשתות החברתיות.

יעקב טסלר: חבריי חברי הכנסת, האלימות הזו לא צמחה בחלל ריק.

יעקב טסלר: במשך חודשים ארוכים מסיתים ומדיחים כנגד הציבור החרדי, ולצערי אלו התוצאות.

יעקב טסלר: מרגע שהתירו את דמנו יש מי שהחליטו לקחת את השנאה צעד קדימה ולהתנהג באלימות וברוטליות כנגד אזרחים חרדים.

יעקב טסלר: והיעדר הרתעה מספיקה וענישה מחמירה הוא המזמין את המעשים הבאים – את התגברותם ואת העלייה בחומרתם.

יעקב טסלר: חברים, כולכם תסכימו איתי: אי-אפשר לעבור לסדר-היום לנוכח עליית המדרגה וחומרת האירועים המזעזעים.

יעקב טסלר: חובה לעשות הכול על מנת להפסיק ולגדוע את מעשי האלימות ולהעניש בחומרה את הפושעים.

יעקב טסלר: על המסיתים להתנער מדברי הבלע וההסתה.

יעקב טסלר: על מערכת אכיפת החוק, המשטרה ובתי המשפט לקבוע רף ענישה גבוה ומחמיר כדי להחזיר את ההתרעה לרחובות ולמנוע את החרפת המעשים וההידרדרות למקרים אלימים עוד יותר.

יעקב טסלר: תודה.

יריב לוין: תודה רבה.

יריב לוין: חברת הכנסת ג'ידא רינאוי זועבי – איננה; חבר הכנסת אוסאמה סעדי – איננו; חבר הכנסת מאיר כהן – כבר דיבר; חברת הכנסת מירב בן ארי – איננה; חבר הכנסת עודד פורר – מוותר; חבר הכנסת איימן עודה – איננו.

יריב לוין: חבר הכנסת סמי אבו שחאדה, בבקשה.

סמי אבו שחאדה: אדוני היושב-ראש, חברות וחברי הכנסת, אני לא רציתי לעלות – עד שיצאה המקהלה הזאת של ההסתה נגד הערבים ביפו.

סמי אבו שחאדה: רובם, אני מניח, לא מכירים את הנושא ולא יודעים על מה הם מדברים, ויוצאים בהאשמות על אנטישמיות ביפו.

סמי אבו שחאדה: מתארים את יפו כמו ברלין של שנות השלושים.

סמי אבו שחאדה: הם לא יודעים את העובדות.

סמי אבו שחאדה: אז אני אספר לכם.

סמי אבו שחאדה: חברים, יש רוב של יהודים ביפו.

סמי אבו שחאדה: לא בעיר תל אביב-יפו; בחלק שנקרא יפו יש רוב של יהודים, מאז 1948.

סמי אבו שחאדה: הם חיים עם הערבים כל יום כל היום.

סמי אבו שחאדה: אין תקיפה של יהודים בגלל שהם יהודים, זה לא קורה ביפו.

סמי אבו שחאדה: ולהכניס לאנשים רעיונות כאלה מהכנסת?

סמי אבו שחאדה: איפה אתם חיים?

סמי אבו שחאדה: מה, אתם נורמליים?

סמי אבו שחאדה: איבדתם את השכל?

סמי אבו שחאדה: מה קרה אתמול ביפו?

סמי אבו שחאדה: אתמול ביפו באו מתנחלים לנקום על הרב אליהו מאלי, שהותקף ביפו.

סמי אבו שחאדה: הם חשבו מה הם יעשו.

סמי אבו שחאדה: הם לא מאמינים בשלטון חוק, לא מאמינים שיש משטרה, לא מאמינים שהמשטרה תעשה את העבודה שלה – באו הם לעשות את העבודה של המשטרה.

סמי אבו שחאדה: המשטרה, במקום שתעצור אותם במקומם ותגיד להם שיש משטרה ויש שלטון חוק במדינה, הצטרפה אליהם לרחוב הראשי.

סמי אבו שחאדה: אנשים מתפללים יוצאים מהמסגדים ביפו בסוף היום, אחרי יום של צום, רואים מתנחלים ברחוב הראשי צועקים אליהם, אומרים להם דברים מזעזעים.

סמי אבו שחאדה: המנהיגות המקומית שעומדת שם מסבירה למשטרה, אומרת להם: תיקחו אותם אחורה, שייסוגו קצת, שיפסיקו את ההסתה, שיפסיקו את האלימות המילולית שלהם.

סמי אבו שחאדה: זה מה שקרה אתמול ביפו.

סמי אבו שחאדה: מה עשתה המשטרה?

סמי אבו שחאדה: הצטרפה למתנחלים, ובצורה אלימה פיזרה הפגנה של אזרחים; ברימוני הלם, אלימות נגד אנשי הדת.

סמי אבו שחאדה: המשטרה אתמול התעללה בשייח' אחמד אבו עג'ווה, הרביצה לחבר מועצת העיר עבד אבו שחאדה.

סמי אבו שחאדה: חברים, תראו את העובדות.

סמי אבו שחאדה: מה אתם באים לספר סיפורים שאין להם שום קשר למציאות?

סמי אבו שחאדה: זה לא קרה ביפו; אין ביפו אנטישמיות.

סמי אבו שחאדה: ולא רק ביפו – בעם הפלסטיני אין אנטישמיות, אין לנו כלום נגד יהודים; יש לנו בעיה עם אלה שרוצים לעשות את הפרויקט הפוליטי הציוני, זה משהו אחר.

סמי אבו שחאדה: מתווכחים פוליטית אנחנו.

סמי אבו שחאדה: אין לנו בעיה עם יהודים, לא הייתה לנו בעיה עם יהודים.

סמי אבו שחאדה: עכשיו, לגבי מה שקרה אתמול ביפו – מי שצריך לעמוד לדין זה מי שהפעיל את האלימות הזאת, שזאת המשטרה.

סמי אבו שחאדה: הם יכלו למנוע את כל מה שקרה אתמול.

סמי אבו שחאדה: היו מונעים את הפרובוקציה של המתנחלים והכול היה נגמר.

סמי אבו שחאדה: מההתחלה היה אפשר למנוע את זה.

סמי אבו שחאדה: ואז באים ומאשימים את הקורבן.

סמי אבו שחאדה: על מה, על מה מאשימים את הערבים של יפו?

סמי אבו שחאדה: על מה כל הכעס וההסתה הזאת, על זה שהם מנסים להגן על עצמם?

סמי אבו שחאדה: אם המשטרה הייתה מגינה עליהם זה לא היה קורה.

סמי אבו שחאדה: אנחנו נגד אלימות, שלא יהיה פה חוסר בהירות בעניין הזה.

סמי אבו שחאדה: אנחנו נגד אלימות, ואנחנו הכי הרבה, אדוני – – –

יריב לוין: חבר הכנסת אבו שחאדה, אם אפשר, להתכנס לסוף.

סמי אבו שחאדה: אדוני היושב-ראש, האוכלוסייה הערבית במדינה הכי הרבה נפגעת מזה שאין שלטון חוק.

סמי אבו שחאדה: אנחנו בעד שלטון חוק ואנחנו בעד סדר, ואנחנו לא רוצים אלימות ולא רוצים פשיעה.

סמי אבו שחאדה: אנחנו הקורבנות של הדבר הזה.

סמי אבו שחאדה: הלוואי שהמדינה הייתה מתנהלת כמו שצריך בעניינים האלה.

סמי אבו שחאדה: אבל לצאת ולייצר כזאת תמונה על יפו, בחייאת דינכ, היום, בשפה הזאת, זה דבר סביר?

סמי אבו שחאדה: אנשים לא מבינים מה זה אנטישמיות, לא יודעים איפה הם חיים בכלל.

סמי אבו שחאדה: תהיו בריאים.

יריב לוין: תודה.

יריב לוין: חבר הכנסת ניצן הורוביץ – איננו; חבר הכנסת מיקי לוי – מוותר; חברת הכנסת אבתיסאם מראענה – איננה; חברת הכנסת אורנה ברביבאי – איננה; חבר הכנסת רם בן ברק – מוותר; חברת הכנסת אפרת רייטן מרום – לא נמצאת, אני חושב, אני לא רואה אותה; חברת הכנסת מרב מיכאלי – לא נמצאת; חברת הכנסת שרן השכל – לא נמצאת; חבר הכנסת יוסף טייב – לא נמצא; חבר הכנסת אבי מעוז – אף הוא איננו; חבר הכנסת יואב סגלוביץ' – מוותר; חברת הכנסת קטי שטרית – איננה; חבר הכנסת סגן השר דסטה גדי יברקן – איננו; חבר הכנסת זאב בנימין בגין – איננו; חבר הכנסת יועז הנדל – איננו; חברת הכנסת יפעת שאשא ביטון – איננה; חבר הכנסת זאב אלקין – איננו; חבר הכנסת סגן השר יואב קיש – איננו; חבר הכנסת אופיר סופר – איננו; חבר הכנסת סגן השר פטין מולא, סגן השר מולא, ראיתי אותו – מוותר; חברת הכנסת קרן ברק – מוותרת; חבר הכנסת עמר בר לב – איננו; חברת הכנסת גלית דיסטל – איננה; חבר הכנסת שמחה רוטמן – איננו; חבר הכנסת חיים ביטון – לא נמצא; חברת הכנסת מיכל וולדיגר – איננה; השר אופיר אקוניס – מוותר; חברת הכנסת מאי גולן – איננה.

יריב לוין: אם כן, חברות וחברי הכנסת, עד כאן רשימת הדוברים.

יריב לוין: אני מבקש מכולם לשבת על מנת שנוכל לעבור להצבעה.

יריב לוין: הוגשה בקשה להצבעה שמית על שתי ההצעות, ולפיכך נקיים הצבעה שמית על כל אחת משתי ההצעות.

יריב לוין: השר אמסלם מבקש להתייחס, בבקשה.

יריב לוין: אדוני השר, בבקשה.

דוד אמסלם: אדוני היושב-ראש, חברי הכנסת, ברשותכם, עד שיגיעו החברים להצבעה, אני רוצה לגעת בכמה נקודות.

דוד אמסלם: קודם כול, אני רוצה לענות לחבר הכנסת סמי שחאדה.

יריב לוין: אבו שחאדה.

דוד אמסלם: אבו שחאדה.

דוד אמסלם: ראיתי בטלוויזיה שמכים רב והוא מגיע לחדר מיון.

דוד אמסלם: זאת התוצאה שאני רואה בטלוויזיה.

סמי אבו שחאדה: לא בגלל שהוא יהודי.

דוד אמסלם: רק שנייה.

דוד אמסלם: דקה.

דוד אמסלם: ואיפה הוא מוכה?

דוד אמסלם: ביפו.

סמי אבו שחאדה: לא בגלל שהוא יהודי.

דוד אמסלם: תקשיב דקה.

דוד אמסלם: אז כנראה – בגלל מה?

דוד אמסלם: שהוא מה?

סמי אבו שחאדה: אדוני, העובדות הן – – –

דוד אמסלם: שנייה.

דוד אמסלם: אז אני אסביר במה.

סמי אבו שחאדה: אני אסביר.

סמי אבו שחאדה: צר לי, קודם כול, אני מתנגד לאלימות, אבל הרב הזה לא הוכה בגלל שהוא יהודי.

דוד אמסלם: הרי מה קורה ביפו?

דוד אמסלם: אותה ישיבה רוצה לרכוש עוד מבנה, וכנראה החבר'ה המוסלמים – לא מתאים להם, ומזה התפתח הוויכוח.

דוד אמסלם: ואצלנו במדינה, איך זה עובד?

דוד אמסלם: תבדוק אותי בכל מקום – איפה שיש ערבים, רק הערבים צריכים לגור שם.

דוד אמסלם: בכל יישוב ערבי.

דוד אמסלם: בכל יישוב ערבי בארץ לא יהיה יהודי אחד.

דוד אמסלם: אחד.

סמי אבו שחאדה: שקר גס.

דוד אמסלם: כמעט.

סמי אבו שחאדה: שקר.

דוד אמסלם: אתה יודע מה, כשהייתי יושב-ראש ועדת הפנים, מינהל מקרקעי ישראל הוציא מכרז במעלות-תרשיחא, והוציא אותו רק לבני המקום, בתרשיחא.

דוד אמסלם: אני לא מכיר מכרזים כאלה לא ברמלה, לא בתל אביב, לא בקריית מלאכי.

דוד אמסלם: הרי אתם ראשונים שהייתם זועקים.

דוד אמסלם: הרי אתה יודע יפה מאוד שבנצרת עילית היום כמעט 25% מהיישוב שם הוא ערבי.

דוד אמסלם: אז איך זה עובד אצלכם?

סמי אבו שחאדה: ואין להם בית ספר.

דוד אמסלם: לא משנה, אז יקימו להם.

סמי אבו שחאדה: לא.

סמי אבו שחאדה: משנה.

דוד אמסלם: זו שאלה אחרת.

סמי אבו שחאדה: אם כבר אמרת משהו, לפחות תחשוב עליו.

דוד אמסלם: יכול להיות גם שאין להם קיוסק שמוכר להם מוצרים מהשטחים.

דוד אמסלם: יכול להיות.

דוד אמסלם: אני רק אומר לכם איך התפיסה שלכם עובדת: מה ששלנו – שלנו – –

סמי אבו שחאדה: בית ספר זה לא קיוסק.

דוד אמסלם: – – ומה שליהודים – גם שלנו.

דוד אמסלם: ככה זה עובד.

סמי אבו שחאדה: בית ספר זה לא קיוסק.

דוד אמסלם: ולכן אני אומר לך – –

סמי אבו שחאדה: אדוני השר, בית ספר זה לא קיוסק.

דוד אמסלם: – – אל תנסה להצדיק את זה אף פעם.

דוד אמסלם: למרות שיכול להיות שזה אירוע נקודתי, אבל אל תנסה להצדיק את זה.

סמי אבו שחאדה: אני מזכיר לך אלף-בית – בית ספר זה לא קיוסק.

דוד אמסלם: עכשיו, אדוני היושב-ראש, אני ברשותך רוצה לעבור לנושא אחר.

דוד אמסלם: אנחנו שומעים כבר כמה חודשים – מאז תחילת מערכת הבחירות, אנחנו שומעים את כל ראשי המפלגות בשמאל, וזה סוג של ערב רב שנדבק מין שבאינו מינו, אין קשר בין האחד לשני.

דוד אמסלם: הם אומרים: אנחנו גוש השינוי.

דוד אמסלם: שאלתי את עצמי, מה הם רוצים לשנות?

דוד אמסלם: דרך אגב, אתם מומחים בהנדוס תודעה.

דוד אמסלם: השמאל במדינת ישראל – זה מה שהוא עסוק מבוקר עד לילה: מרמה את דעת הקהל באופן שיטתי.

דוד אמסלם: אתם גוש השנאה, לא השינוי.

דוד אמסלם: הרי מה שמחבר ביניכם זה רק דבר אחד – שאתם שונאים את נתניהו.

דוד אמסלם: הרי אני שואל עכשיו, נניח תצליחו להקים ממשלה – תראו את האבסורד: בא מר בנט עם שבעה מנדטים – תבינו, בן אדם במדינת ישראל רוצה להיות ראש ממשלה עם שבעה מנדטים.

דוד אמסלם: עוד מעט יבוא לכם אחד עם שניים, יגיד לכם: גם אני רוצה להיות ראש ממשלה.

דוד אמסלם: הרי זה סותר את המהות הדמוקרטית במדינת ישראל.

דוד אמסלם: גם משטר פרלמנטרי מניח הנחות עבודה שיש איזה גוש מרכזי וסביבו מתלכדות המפלגות היותר-קטנות, חוץ מכאן; זו פעם ראשונה מאז תולדות מדינת ישראל – מה שמחבר בין סער בנט, לפיד, הורוביץ, מיכאלי, גנץ וליברמן זה רק דבר אחד: שנאה לראש הממשלה נתניהו.

יאיר גולן: לא שנאה.

יאיר גולן: זו דאגה.

יאיר גולן: זו לא שנאה, אנחנו לא שונאים אותו, אבל הוא הורס את המדינה.

דוד אמסלם: פשוט הם הגיעו למסקנה – אני אומר את זה כבר שנתיים, אתם פשוט לא מצליחים לפגוע, להוריד אותו בכנסת.

דוד אמסלם: 30 מנדטים הבן אדם קיבל.

דוד אמסלם: כל בן אדם רביעי במדינת ישראל רוצה אותו.

דוד אמסלם: אתם 16, 17 מנדטים, ואתם רוצים להיות ראשי ממשלה; בנט – שבעה מנדטים.

דוד אמסלם: מה אתם עושים?

דוד אמסלם: אתם משחדים את בנט ואומרים לו: מר בנט, גם אם יש לך ארבעה, לא משנה, תבוא, אתה תהיה ראש ממשלה.

דוד אמסלם: למה?

דוד אמסלם: בגלל שאנחנו כל כך שונאים את נתניהו, לא אכפת לנו בכלל מה אנחנו נהיה.

דוד אמסלם: העיקר אתה תפיל אותו.

דוד אמסלם: זה מה שמעניין.

דוד אמסלם: תראו אבסורד שאין כדוגמתו: רצתם בבחירות על שנאה; אתם אגף השנאה, כולכם מורעלים משנאה, ואתם עולים לפה ואומרים: חבר'ה, אנחנו רוצים אחדות, הגיע הזמן להנמיך את הלהבות, אבל אתם הטנקר של הדלק, מזה אתם מתפרנסים מבוקר עד לילה.

יאיר גולן: אתם הורסים את המדינה.

יאיר גולן: הגיע הזמן להוריד את הלהבות.

דוד אמסלם: הרי בוא תספר לי, מר ליברמן, שהולך לאשדוד ביום שבת לחנות שמוכרת חזיר, בוא תספר לי מה תעשה עם בנט.

דוד אמסלם: אומר את זה גם סער, איש מסורתי.

דוד אמסלם: בוא תספר לי.

דוד אמסלם: בוא תספר לי איך הערב-רב הזה מתחבר.

דוד אמסלם: בוא תספר לי איך תביא את ברית הזוגיות; בוא תספר לי איך אתה, לפיד, מוריד לחרדים את הקצבאות, בוא תספר לי.

דוד אמסלם: ואתה, שכל פעם עולה לכאן: בואו נוסיף לקשישים, בואו נוסיף לחיילי צה"ל – בואו נראה אתכם עושים משהו, דבר וחצי דבר.

דוד אמסלם: הרי כולכם לא יודעים לעשות כלום.

דוד אמסלם: יש לכם רק דבר אחד שמחבר ביניכם: אתם שונאים את ראש הממשלה נתניהו.

דוד אמסלם: ולמה?

דוד אמסלם: בגלל שהוא עשה לכם כל כך טוב.

דוד אמסלם: זאת הבעיה.

דוד אמסלם: אם באמת ראש הממשלה – אתם הרי הנהנים העיקריים מכל ההישגים שראש הממשלה הביא פה למדינת ישראל.

דוד אמסלם: אני תמיד אומר שכשהוא הביא את הסכמי השלום, אדוני היושב-ראש, נסעו כל מיני אנשי עסקים לדובאי לעשות עסקים ולפתוח ערוצים כלכליים לעצמם, והם הזמינו את הכרטיס למוצאי שבת לנחות פה כדי ללכת להפגין נגדו בבלפור.

דוד אמסלם: אני צובט את עצמי להאמין לחוצפה ולחוסר הבושה שלכם.

דוד אמסלם: זה לגיטימי דרך אגב לבוא ולשים דרך – אין לכם דבר אחד, דרך אחת, כלום, דבר וחצי דבר.

דוד אמסלם: אתה, נפתלי בנט, אמרת: למה ראש הממשלה לא מפנה את ח'אן אל-אחמר?

דוד אמסלם: בוא תפנה בשבוע הבא את ח'אן אל-אחמר, אתה ומרב מיכאלי והורוביץ.

דוד אמסלם: הרי אתם מפנים, אתם אנשי חוק.

דוד אמסלם: בואו תסדירו את ההתיישבות של הבדואים בנגב, ההתיישבות הפראית בנגב.

דוד אמסלם: בואו תיישבו אותה.

דוד אמסלם: לכן, מה שאני רוצה להגיד לעם ישראל זה שלא הולכת פה באמת להיות ממשלה שהולכת לקדם משהו במדינה.

דוד אמסלם: זה לא יקרה משתי סיבות: א.

דוד אמסלם: אין לכם את הכישרון המתאים.

דוד אמסלם: רובכם כמעט לא עשיתם דבר וחצי דבר, בוודאי לא בניהול מערכת כמו מדינה ובמצב שמדינת ישראל נמצאת בו.

דוד אמסלם: דבר שני – אין לכם שום מכנה משותף.

דוד אמסלם: כפי שאמרתי, המכנה המשותף היחיד זה השנאה לראש הממשלה.

דוד אמסלם: דרך אגב, אני בכלל מתפלא שרוצים, בכלל במחשבה, שאפילו הייתה הווה אמינא למנות איזה מישהו כמו לפיד לראש ממשלה.

דוד אמסלם: הבן אדם באופן מעשי לא שירת בצה"ל.

דוד אמסלם: אתם יודעים שהוא היה בעיתון "במחנה".

דוד אמסלם: אבא שלו סידר לו שם ג'וב; בן אדם, פרופיל 97.

דוד אמסלם: כשאנחנו עשינו מילואים עד גיל 40, היינו מתזזים בכל הגבולות במדינה, הבן אדם ישב בתל אביב, שתה בירות, כן?

דוד אמסלם: בן אדם נטול השכלה פורמלית.

דוד אמסלם: את זה אתם רוצים לשים ראש ממשלה?

דוד אמסלם: אני שואל, זה הבן אדם שלכם, זה הכוכב שלכם?

קריאות: – – –

דוד אמסלם: כן.

דוד אמסלם: אתם מבינים לאן נקלעתם?

דוד אמסלם: אתם מבינים לאן הגעתם?

מיקי לוי: עדיף על נאשם בשוחד והפרת אמונים.

מיקי לוי: נאשם בשוחד.

דוד אמסלם: דרך אגב, הוא נסע לחוץ לארץ עכשיו, והיה גם ביום השואה.

דוד אמסלם: אני מניח שאם הייתי נוסע אני, מה היו עושים האנשים?

דוד אמסלם: אתם, זה המנהיג שלכם – נסע לאמריקה, התעייף קצת.

מיקי לוי: נאשם בשוחד.

דוד אמסלם: אחי, יום השואה, לא נעים.

דוד אמסלם: אבא שלך ניצול שואה.

דוד אמסלם: אבל זה לא מעניין בגלל שזה לפיד, לא דוד אמסלם.

עידן רול: אמסלם, אתה יודע להוציא רק שנאה מהפה שלך, שטויות, שקרים, שנאה.

דוד אמסלם: לכן אני אומר:

דוד אמסלם: מה שמחבר אתכם זה רק השנאה לראש הממשלה נתניהו.

דוד אמסלם: זה הדבר היחיד, היחיד.

דוד אמסלם: אני רוצה לראות אתכם – את, גב' שקד, ואתה, מר סער.

דוד אמסלם: מר סער הגיש הצעת חוק, לי, הוא הגיש וביקש ממני לקדם אותה.

דוד אמסלם: דרך אגב, זאת אחת הסיבות שאני בעצם רבתי עם ניסנקורן.

דוד אמסלם: הרי הסיפור הוא, אדוני היושב-ראש, שאנחנו לא קידמנו את ועדת השרים לענייני חקיקה בגלל החוק של סער.

דוד אמסלם: סער הגיש הצעת חוק שיהיה אסור להשתמש במה שנקרא פירות העץ המורעל.

דוד אמסלם: חשבתי שהוא צודק במאה אחוז.

דוד אמסלם: בא ניסנקורן, התנגד.

דוד אמסלם: מדוע?

דוד אמסלם: מנדלבליט אמר לו לא.

דוד אמסלם: על זה, דרך אגב, אני עצרתי את כל ועדת השרים.

דוד אמסלם: עכשיו יבוא סער ויקדם את החוק הזה, בבקשה.

דוד אמסלם: בואו נראה מה אומר לו הורוביץ, ומה אומרת לו תמר זנדברג.

דוד אמסלם: בבקשה, בואו נראה איך הם עושים את זה.

דוד אמסלם: אמרתי: אתם אנשים, בבסיס – השמאל הוא בבסיס אנשים אלימים, לא הגונים, לא ישרים.

דוד אמסלם: דרך אגב, אף פעם הם לא היו ישרים, הם רק אוחזים בכוחות במדינה כמעט בכל סוגיה וסוגיה, אם זה בממון ואם זה בתקשורת, וזה כוחם.

דוד אמסלם: דרך אגב, לפי תפיסתי – אני באתי לכנסת, ואני אעשה הכול כדי לשנות רק את המאזן הזה.

דוד אמסלם: דוגמה: סיפור שאני מגיש דירקטורים – – –

קריאה: 40 שנה – – –

דוד אמסלם: את צודקת, אבל מוטב עכשיו מאשר בכלל לא.

דוד אמסלם: אני מדגיש.

דוד אמסלם: אני רוצה לשנות את נבחרת הדירקטורים, מה עושים לי?

דוד אמסלם: בג"ץ – שלכם, אלה שהם חלק מהמנגנונים שלכם שאתם מפעילים אותם, ודרך אגב, המנגנון הראשי שפועל אצלכם עד היום – הוא בעצם קובע, מוציא לי צו לחתום.

דוד אמסלם: גב' חיות, חיות – –

קריאות: – – –

דוד אמסלם: – – מוציאה לי צו, כן, לחתום על הדירקטורים.

דוד אמסלם: אתם מבינים?

דוד אמסלם: מוציאה צווים, דרך אגב, בלי להבין אפילו את הסוגיה.

דוד אמסלם: כשאני אומר למנדלבליט: תשמע, אני רוצה להגן על עצמי, הוא אומר לי: לא, אי-אפשר, זה אני קובע את העמדה.

דוד אמסלם: אבל אני אומר לו: אבל אני רוצה לעתור נגדך, אתה הבעיה.

דוד אמסלם: אתה הבעיה; הרי אתה קבעת את העמדה, אני אמור להציג עמדה אחרת בפני בית המשפט.

דוד אמסלם: מה פתאום, שום דבר.

דוד אמסלם: דרך אגב, כל אזרחי מדינת ישראל יכולים להגיש בג"ץ או לענות לבג"ץ חוץ משרים בממשלה.

דוד אמסלם: תבינו את האבסורד.

דוד אמסלם: תבינו את העומק שמערכת המשפט נמצאת בו.

דוד אמסלם: כמעט על פי התהום אנחנו נמצאים שם.

דוד אמסלם: אנחנו רוצים לתקן את זה.

דוד אמסלם: עם מי נתקן את זה?

דוד אמסלם: הרי זה החבר'ה שלכם.

דוד אמסלם: אתם שומרים עליהם מבוקר עד לילה.

דוד אמסלם: הרי זה חלק מהמנגנונים שכל היום מחלצים אתכם.

דוד אמסלם: אנחנו מחוקקים חוק, והם מבטלים אותו בשבילכם, וכן הלאה וכן הלאה וכן הלאה.

דוד אמסלם: דרך אגב, איך אמרתי, יש להם את שכירי החרב.

דוד אמסלם: יש את העמותות.

דוד אמסלם: דרך אגב, מעולם לא ראיתי אותם עותרים לצד השני, בשום דבר, כלום.

דוד אמסלם: הינה, עכשיו למשל הכו את חבר הכנסת כסיף; אני לא רואה אותם עותרים לבג"ץ.

דוד אמסלם: כשאני אמרתי בזמנו שמינו את ראשת מח"ש – מינו בובה, הרי, בובה על חוט, אתם יודעים את זה; שי ניצן מינה בובה על חוט שם.

דוד אמסלם: ותראו הלכה למעשה מה קורה.

דוד אמסלם: כשהיא באה לתפקיד, היא אמרה: אנחנו באנו לעזור למשטרה.

דוד אמסלם: אני נפלתי מהרגליים.

דוד אמסלם: חשבתי שעד היום מח"ש באה לבדוק את המשטרה.

דוד אמסלם: לכן, ככה פני הדברים נראים.

דוד אמסלם: על זה נאמר:

דוד אמסלם: פני הדור כפני הכלב.

דוד אמסלם: זה הסיפור, ואנחנו מנסים לתקן את זה.

דוד אמסלם: אבל אתם, הרי בערב רב שיוצא לכם פה עכשיו, בואו תספרו לי איך תעשו את זה.

דוד אמסלם: עכשיו, אני שומע הרבה אנשים – גם החלוקה השקרית שאתם עושים: יש לנו אנשי ימין אצלנו, יש לנו אנשי מרכז ושמאל.

דוד אמסלם: רבותיי, אני אגדיר לכם מי זה איש ימין, לפחות לפי תפיסת עולמי והבנתי:

דוד אמסלם: איש ימין זה קודם כול בן אדם שמאמין בערכים היהודיים בארץ ישראל.

דוד אמסלם: איש ימין לא רוצה שימכרו חזיר בשבת.

דוד אמסלם: זה לא איש ימין.

קריאות: – – –

דוד אמסלם: דרך אגב, אנשי ימין רוצים מסורת בארץ ישראל.

דוד אמסלם: דרך אגב, אנחנו באנו לכאן רק בגלל אותה מסורת.

דוד אמסלם: אם לא, מה יש לנו לעשות כאן?

דוד אמסלם: חבר הכנסת שחאדה צודק.

יבגני סובה: – – –

דוד אמסלם: אנחנו באנו לכאן בשם ערכים יהודיים, ויש לנו עניין שהם יהיו גם במרחב הציבורי במדינת ישראל.

יבגני סובה: – – –

דוד אמסלם: בוא ואספר לך, חבר הכנסת סובה: אני יליד הארץ.

דוד אמסלם: עד גיל 25, 30, בחיים שלי כמעט לא ראיתי חנות פתוחה בשבת, אני לא ראיתי חנות של חזיר.

דוד אמסלם: דרך אגב, המפא"יניקים הקימו את מדינת ישראל, לא החרדים, אבל היום, כל המאבק שלכם, של ליברמן ושל לפיד – אמרתי: ניקח לכם את השבת, ניקח לכם את החרדים, אין לכם במה לעסוק.

דוד אמסלם: אין לכם.

דוד אמסלם: במה?

דוד אמסלם: איזו רפורמה הצגתם פה, איזו בקשה, איך תחממו את הציבור אחד על השני, איך תשניאו את האנשים אחד על השני?

דוד אמסלם: איך תשניאו, רבותיי, איך תשניאו?

דוד אמסלם: הרי מזה הפרנסה שלכם.

דוד אמסלם: אז אתם תשבו עם גדעון סער, שהוא בעצם רוצה לעשות גם שינוי של מערכת המשפט, ואתם תראו שהוא לא יעשה כלום בגלל שאתם לא תיתנו לו לעשות את זה, בגלל שזה לא עובד ביחד – מים ושמן בסוף צפים.

דוד אמסלם: זה גם לא יעבוד.

דוד אמסלם: אתם גם אומרים: רבותיי, אנחנו באים – מה שחשוב לנו זה עם ישראל.

דוד אמסלם: דרך אגב, אני טוען:

דוד אמסלם: אם באמת חשוב לכם עם ישראל, ממשלה כזאת לא יכולה לתפקד.

דוד אמסלם: הרי אתם יודעים לבד שאתם לא יכולים לצוף חודשיים-שלושה.

ג'ידא רינאוי-זועבי: – – –

דוד אמסלם: חודשיים-שלושה אתם לא יכולים לצוף, בגלל שאין דבק אמיתי ביניכם.

דוד אמסלם: יש ביניכם פערים עצומים שהם בלתי ניתנים לגישור, זה לא נתפס בכלל.

דוד אמסלם: לכן, אני אומר:

דוד אמסלם: כל השנאה בעצם אצלכם מרוכזת בדבר אחד – איך אומרים, הדבר היחיד שמשתף את כולכם ביחד זה השנאה שלכם לראש הממשלה נתניהו.

דוד אמסלם: זה לא נתפס בעיניי.

קריאה: – – –

דוד אמסלם: אתה לא מרשה לי?

דוד אמסלם: כמה פעמים אתה מרשה לי?

דוד אמסלם: לא, באמת.

יבגני סובה: – – –

דוד אמסלם: כמה פעמים אתה מרשה לי להגיד?

יבגני סובה: – – –

דוד אמסלם: בסדר, אני אגיד מה שאני – – –

יבגני סובה: – – – על השלטון.

דוד אמסלם: אתה מבין, סובה?

דוד אמסלם: זה מה שאתם עושים כאן.

דוד אמסלם: כמעט כל שבוע אני שומע אותך ואת חבריך מסיתים נגד עם ישראל, דרך אגב, גם בקורונה.

דוד אמסלם: היינו בשנה קשה מאוד בקורונה.

דוד אמסלם: אתם כל יום עליתם.

דוד אמסלם: איך עשה נפתלי בנט?

דוד אמסלם: ישר כתב ספרון, אחרי שבוע, איך מנצחים את הקורונה.

דוד אמסלם: השתגעתי, אדוני היושב-ראש.

דוד אמסלם: חשבתי, הוא עשה סטרטאפ, יכול להציל את כל העולם.

דוד אמסלם: הוא הלך וחילק אותו לכל מיני אנשים פה, כולל עבדך הנאמן.

דוד אמסלם: איך תנצחו את הקורונה – תבין את הפער של הבן אדם בין המציאות שהוא נמצא בה לבין איך שהוא תופס את עצמו.

דוד אמסלם: נפתלי בנט, בספרון בן 30 עמודים, נתן הנחיות לעולם איך מנצחים את הקורונה.

דוד אמסלם: רק חבל שכל יום מתים בעולם עוד עשרות אלפי אנשים מקורונה.

דוד אמסלם: הרי אתם עליתם לכאן, ובאמת הכפשתם את ראש הממשלה על בסיס יומי.

דוד אמסלם: לפיד היה מביא כאן נתונים על כל מיני מדינות: תראה מה קורה בניו זילנד, תראה מה קורה בצרפת, תראה מה קורה באנגליה – והכול מתהפך, עכשיו הסיפור שם עולה.

דוד אמסלם: הוא מתחיל לספר לנו כאן מדוע אנחנו בסגרים.

דוד אמסלם: אתם שנה עשיתם עוול עצום לראש הממשלה ולממשלה הזאת, שעשתה לילות כימים כדי להביא פתרון.

דוד אמסלם: אתם לקחתם את זה לאזור הפוליטי.

דוד אמסלם: עשיתם מכל הקורונה פוליטיקה קטנה כזאת, כאילו זו מחלה שהפוליטיקאים המציאו והם אמורים גם להביא את החיסון לה או לפתור אותה.

דוד אמסלם: אבל אני לא שמעתי אחד מכם – אגב, כשאנחנו דיברנו על החיסונים עלה לפה נפתלי בנט, לא אשכח את היום; אני השבתי לו ואז הוא אמר לי: זה לא חוכמה לרכוש חיסונים, כל העולם ירכוש חיסונים.

דוד אמסלם: אתם זוכרים את המשפט.

דוד אמסלם: אמרתי לו: נכון.

דוד אמסלם: חלק – עוד עשר שנים, וחלק – אצלנו אני כבר התחסנתי לפני שבוע.

דוד אמסלם: זה בדיוק ההבדל, שאנחנו נחיה ושמה, כנראה, במקומות אחרים, לצערי הרב אנשים לא יספיקו לחיות בגלל שהחיסון, חלקו, לא יגיע לחלקם.

דוד אמסלם: לכן כל הצביעות שלכם, כל הבריונות, השנאה שאתם הבאתם לעם ישראל – היא בסוף תתהפך עליכם.

דוד אמסלם: אני מבטיח לכם.

דוד אמסלם: בסוף האירוע מתהפך.

דוד אמסלם: אתם בעצם חבורה, אסופה של אנשים שבה אין קשר, שכפי שאמרתי, בין אחד לשני.

קריאה: – – –

דוד אמסלם: מה?

דוד אמסלם: אני אומר: אתם אסופה של אנשים שבה אין קשר בין אחד לשני.

דוד אמסלם: אין לכם תפיסות עולם משותפות, כמעט אין לכם דבר אחד משותף, כפי שאמרתי, להוציא את זה שראש הממשלה נתניהו – בעצם השנאה שלכם כלפיו היא פשוט בלתי נתפסת, היא גם לא מתקבלת על הדעת.

דוד אמסלם: חלקכם, לדעתי, צריכים ללכת לעשות כל מיני אבחנות כדי לבדוק איך בעצם הגעתם לאן שהגעתם, לכך שאתם שונאים אדם במדינת ישראל בעוצמות האלה, כשהוא לא עשה לכם דבר וחצי דבר, וחוץ מטוב לעם ישראל בוודאי הוא לא עשה רע.

דוד אמסלם: בוודאי הוא השתדל לעשות טוב.

דוד אמסלם: אני רוצה להגיד לכם משהו.

דוד אמסלם: אדוני היושב-ראש, אני רוצה להודיע להם איזושהי הודעה מאוד חשובה.

דוד אמסלם: תראו, אני רוצה לספר לכם משהו, לכל אנשי השמאל.

דוד אמסלם: אני רוצה לספר לך, מר לפיד, ואני רוצה לספר לך, גדעון סער, וכולכם, ואלקין – גם כל העריקים וגם כל האחרים: לא משנה, אני מקווה שבסוף תקום ממשלה ימנית של המחנה הלאומי, אבל גם אם לא תקום ובסופו של דבר אתם תצליחו להקים אותה, ראש הממשלה נתניהו יישאר כאן.

דוד אמסלם: הוא יושב-ראש הליכוד.

דוד אמסלם: אנחנו נמשיך עד הסוף.

דוד אמסלם: הוא יחזור להיות פה ראש ממשלה – –

מיקי לוי: אחרי שהוא הפסיד הוא ברח.

מיקי לוי: עזב אתכם.

דוד אמסלם: – – ואז עם ישראל יבין את עוצמת גדולתו.

מיקי לוי: – – –

דוד אמסלם: בגלל שאתם כל היום רק מכפישים, רק.

דוד אמסלם: אמרתי לך: אני רואה אותו כגוליבר בארץ הגמדים.

דוד אמסלם: אני רואה רק את הגמדים פה.

דוד אמסלם: ואז אתם תבינו; עם ישראל סוף-סוף יבין שאתם כלים ריקים, שכל היום וכל השנים האלה מה שעשיתם זה רק שנאה, שנאה ושנאה, ומזה התפרנסתם.

דוד אמסלם: לכן אם אתם בונים על זה שלכאורה יבוא מישהו אחר – לא.

דוד אמסלם: אנחנו נהיה איתו גם עוד 20 שנה, בגלל שהוא הבן אדם הראוי להנהיג את מדינת ישראל, ואין בלתו.

דוד אמסלם: אף אחד מכם – –

יבגני סובה: – – –

דוד אמסלם: – – בוודאי לא גדעון סער, ולא לפיד, ובוודאי לא בנט, לא מגיעים לקצה הקרסוליים שלו.

דוד אמסלם: אתם יודעים את זה.

דוד אמסלם: את האמת אתם יודעים.

דוד אמסלם: דרך אגב, כל עם ישראל יודע.

מיקי לוי: עדיף על נאשם בשוחד.

דוד אמסלם: אבל מרוב השנאה, השקרים שהטפתם פה – –

מיקי לוי: עדיף על נאשם בשוחד.

דוד אמסלם: – – וזרקתם פה – אגב, שנים על גבי שנים.

מיקי לוי: שוחד, מרמה והפרת אמונים.

דוד אמסלם: אז בסוף חלק מהחבר'ה הצעירים התחיל להאמין לכם, ומזה הגענו לאן שהגענו.

מיקי לוי: שוחד.

דוד אמסלם: מיקי לוי, אתה כבר – אני שומע אותך פה מתאמן על זה כבר בערך איזה ארבע שנים.

דוד אמסלם: אני מציע לך – – –

מיקי לוי: תראה מה כתוב בכתב האישום.

מיקי לוי: בכתב האישום כתוב: מדינת ישראל נגד הנאשם בנימין נתניהו.

גלית דיסטל: – – –

מיקי לוי: נאשם בשוחד, מרמה והפרת אמונים.

גלית דיסטל: – – –

דוד אמסלם: אגב, אני הצעתי באחת הפעמים לבדוק גם את מימון המפלגות שלכם, של היושב-ראש – איך נסע, מה נסע בעולם, איך שילם, מה שילם.

דוד אמסלם: אבל אל תדאגו.

דוד אמסלם: אף אחד לא יבדוק אתכם אף פעם, את כולכם.

דוד אמסלם: דרך אגב, אני מודיע לך: אתם, הממד החמישי, הכול – מה שתעשו – – –

מיקי לוי: תגיש תלונה.

דוד אמסלם: דרך אגב, אני רוצה לספר לך, מר לוי: נגד ראש הממשלה נתניהו לא הוגשה אף תלונה.

דוד אמסלם: לכן, אני רוצה לספר לכם: אתם יכולים לשדוד את בנק לאומי, לעבור על כל העבירות שכתובות בתורה, אל תדאגו – מנדלבליט ושות' יסייעו בידכם.

דוד אמסלם: זו הקבוצה שלכם.

דוד אמסלם: הם מצביעים בשבילכם, מפגינים בבלפור.

מיקי לוי: זה לא מנדלבליט, זה מדינת ישראל.

דוד אמסלם: הכול בסדר.

דוד אמסלם: תמשיכו ככה.

דוד אמסלם: אמרתי.

דוד אמסלם: אתם מבינים?

דוד אמסלם: תודה רבה.

יריב לוין: תודה רבה.

יריב לוין: אם כן, חברות וחברי הכנסת, אני אאפשר ליושב-ראש הוועדה המסדרת ואחריו לחבר הכנסת מאיר כהן לסכם, ואנחנו נקיים הצבעה שמית על פי בקשה שהוגשה לי בחתימתם של 20 חברי כנסת.

יריב לוין: לכן אפשר להישאר גם כאן, מי שמעוניין.

יריב לוין: בבקשה.

הוועדה המסדרת): חבריי חברי הכנסת, אדוני היושב-ראש, אני מבקש להודיע הודעה למליאה.

הוועדה המסדרת): לאור סיכום שהושג בין מפלגת הליכוד לימינה, הליכוד תיתן לימינה ייצוג אחד בוועדה על חשבונה, בהתאם לסיכום.

הוועדה המסדרת): ימינה תמנה חבר אחד בוועדה.

קריאה: לא שומעים.

הוועדה המסדרת): אוקיי, אני חוזר: הליכוד וימינה הגיעו לסיכום שימינה תקבל נציג אחד בוועדה על חשבון הליכוד.

הוועדה המסדרת): אנחנו מקבלים שישה חברים.

הוועדה המסדרת): חבר אחד מטעם הליכוד ימונה מטעם ימינה.

הוועדה המסדרת): זו הבשורה, ואני מבקש לדעת שכשאתם מצביעים על ההצעה שלי לחמישה, חילוק לחמישה, זה אומר גם את העניין שאני דיברתי עליו עכשיו.

הוועדה המסדרת): טוב, חברים, תודה.

יריב לוין: חבר הכנסת מאיר כהן, בבקשה.

מאיר כהן: אדוני היושב-ראש, חברות וחברי כנסת נכבדים, אני חוזר על דבריי ומסכם.

מאיר כהן: ההצעה שאנחנו הצענו זו ההצעה שמשקפת את יחסי הכוחות בכנסת, ויותר מכול היא הצעה שבאה באמת להסדיר את עבודתה של הכנסת לשבועות הקרובים בלי הרבה מניירות ובלי הרבה ויכוחים.

מאיר כהן: בסופו של יום, תזכרו כולם שיש מדינה לנהל.

מאיר כהן: גם בימים האלה יש מדינה לנהל.

מאיר כהן: ואנא מכם, לתמוך בהצעה הזאת, שהיא משקפת הכי הכי את יחסי הכוחות בכנסת.

מאיר כהן: תודה רבה, אדוני.

יריב לוין: אני מודה לחבר הכנסת מאיר כהן.

יריב לוין: אם כן, חברות וחברי הכנסת, נא לשבת, בבקשה, כדי שכולם יבינו את סדרי ההצבעה.

יריב לוין: נא לשבת.

יריב לוין: נא לשבת.

יריב לוין: ההצבעה היא שמית, אבל נא לשבת כדי שכולם יבינו את סדרי ההצבעה ולא תהיינה אי-הבנות.

יריב לוין: חבר הכנסת סמוטריץ', תודה רבה, נא לשבת.

יריב לוין: נא לשבת, חבר הכנסת כסיף, חבר הכנסת זוהר.

יריב לוין: נא לשבת, חבר הכנסת בליאק.

יריב לוין: חבר הכנסת כץ, לשבת, בבקשה.

יריב לוין: חבר הכנסת טופורובסקי, חבר הכנסת כהן, אנא לשבת.

יריב לוין: תודה רבה.

יריב לוין: חבר הכנסת פריג', נא לשבת.

יריב לוין: חבר הכנסת רז, בבקשה.

יריב לוין: חבר הכנסת קושניר, גם אתה, בטובך, נא לשבת.

יריב לוין: פה, פה, כן.

יריב לוין: ההצבעה היא שמית.

יריב לוין: אתה יכול לשבת פה, אין שום בעיה.

יריב לוין: מכובדיי, חבר הכנסת גינזבורג, ברשותך, רק לשבת כדי שאני אוכל להסביר את הדברים.

יריב לוין: אם כן, אנחנו מצביעים תחילה על הצעתו של יושב-ראש הוועדה המסדרת חבר הכנסת מיקי זוהר בהצבעה שמית.

יריב לוין: אם ההצעה הזאת תקבל רוב, זה יהיה הרכב הוועדה המסדרת; אם ההצעה הזו לא תקבל רוב, אנחנו נעבור מייד להצבעה שמית על הצעתו של חבר הכנסת מאיר כהן.

יריב לוין: אם הצעה זו תקבל רוב, היא תהא הרכב הוועדה המסדרת.

יריב לוין: שתי ההצבעות תהיינה הצבעות שמיות.

יריב לוין: מזכירת הכנסת, אנחנו עוברים להצבעה הראשונה, על הצעתו של חבר הכנסת מיקי זוהר.

יריב לוין: מזכירת הכנסת, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – נגד אלי אבידר – נגד יולי יואל אדלשטיין – בעד אמיר אוחנה – בעד ניר אורבך – בעד ינון אזולאי – בעד ישראל אייכלר – בעד קארין אלהרר – נגד סעיד אלחרומי – אינו נוכח זאב אלקין – נגד דוד אמסלם – בעד אופיר אקוניס – בעד משה ארבל – אינו נוכח יעקב אשר – בעד זאב בנימין בגין – נגד אוריאל בוסו – בעד חיים ביטון – בעד מיכאל מרדכי ביטון – נגד דוד ביטן – בעד ולדימיר בליאק – נגד מירב בן ארי – נגד רם בן ברק – נגד איתמר בן גביר – בעד יואב בן צור – בעד נפתלי בנט – בעד עמר בר לב – נגד אורנה ברביבאי – נגד אליהו ברוכי – בעד קרן ברק – בעד ניר ברקת – בעד יאיר גולן – נגד מאי גולן – בעד איתן גינזבורג – נגד יואב גלנט – בעד גילה גמליאל – בעד מאזן גנאים – בעד בנימין גנץ – נגד

קריאה: מאזן לא הגיע.

יריב לוין: מאזן לא נמצא.

יריב לוין: סליחה.

יריב לוין: חבר הכנסת גנאים, לדעתי, לא נמצא.

ירדנה מלר-הורוביץ: (קוראת בשם חבר הכנסת) משה גפני – בעד

יריב לוין: המזכירה, חבר הכנסת גנאים, לדעתי, איננו, אם אני רואה נכון מכאן.

יריב לוין: לדעתי הוא איננו.

יריב לוין: מישהו קרא בטעות.

ירדנה מלר-הורוביץ: אז מישהו ענה בשמו.

יריב לוין: אז נחזור על ההצבעה שלו ונבהיר.

ירדנה מלר-הורוביץ: (קוראת בשמות חברי הכנסת) אז אני חוזרת: גילה גמליאל אמרה בעד.

ירדנה מלר-הורוביץ: מאזן גנאים – אינו נוכח בנימין גנץ – נגד משה גפני – בעד אבי דיכטר – בעד גלית דיסטל – בעד ניצן הורוביץ – נגד צחי הנגבי – בעד יועז הנדל – נגד שרן מרים השכל – אינה נוכחת מיכל וולדיגר – בעד מכלוף מיקי זוהר – בעד תמר זנדברג – נגד ווליד טאהא – אינו נוכח בועז טופורובסקי – נגד אחמד טיבי – נגד יוסף טייב – בעד יעקב טסלר – בעד חילי טרופר – אינו נוכח דסטה גדי יברקן – בעד אלי כהן – בעד מאיר כהן – נגד מירב כהן – נגד מתן כהנא – בעד עופר כסיף – נגד אופיר כץ – בעד חיים כץ – בעד ישראל כץ – בעד רון כץ – נגד יוראי להב הרצנו – נגד מיקי לוי – נגד אורלי לוי אבקסיס – בעד יריב לוין – בעד אביגדור ליברמן – נגד יאיר לפיד – נגד אמילי חיה מואטי – נגד פטין מולא – בעד מרב מיכאלי – נגד יוליה מלינובסקי – נגד מיכאל מלכיאלי – בעד אבי מעוז – בעד אבתיס

ירדנה מלר-הורוביץ: אם מראענה – נגד יעקב מרגי – בעד בנימין נתניהו – בעד יואב סגלוביץ' – נגד יבגני סובה – נגד אופיר סופר – בעד אורית מלכה סטרוק – בעד עידית סילמן – בעד בצלאל סמוטריץ' – בעד אוסאמה סעדי – נגד גדעון סער – נגד מנסור עבאס – אינו נוכח איימן עודה – נגד חוה אתי עטייה – בעד חמד עמאר – נגד עודד פורר – נגד יצחק פינדרוס – בעד מאיר פרוש – בעד עיסאווי פריג' – נגד אורית פרקש הכהן – נגד אביר קארה – בעד אלכס קושניר – נגד יואב קיש – בעד גלעד קריב – נגד שלמה קרעי – בעד מירי מרים רגב – בעד שמחה רוטמן – בעד עידן רול – נגד יעל רון בן משה – נגד מוסי רז – נגד יואל רזבוזוב – נגד אפרת רייטן מרום – נגד ג'ידא רינאוי זועבי – נגד יפעת שאשא ביטון – נגד אלון שוסטר – נגד יובל שטייניץ – בעד קטי קטרין שטרית – בעד אלעזר שטרן – נגד עמיחי שיקלי – בעד רם שפע – נגד נירה שפק – נגד אילת שקד – בעד עאידה תומא סלימאן – נגד פנינה תמנו – נגד

יריב לוין: מזכירת הכנסת, אנא קראי בבקשה בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) סעיד אלחרומי – אינו נוכח משה ארבל – אינו נוכח מאזן גנאים – אינו נוכח שרן מרים השכל – נגד ווליד טאהא – אינו נוכח חילי טרופר – אינו נוכח מנסור עבאס – אינו נוכח

יריב לוין: האם יש באולם חבר כנסת או חברת כנסת שטרם הצביעו ומבקשים להצביע?

יריב לוין: האם יש כזה שמבקש להצביע?

יריב לוין: לא.

יריב לוין: אם כך – מבקשים להצביע?

יריב לוין: מבקש, חבר הכנסת אלחרומי?

יריב לוין: בבקשה.

סעיד אלחרומי: נגד.

ירדנה מלר-הורוביץ: (קוראת בשם חבר הכנסת) סעיד אלחרומי – נגד

יריב לוין: עוד מישהו מבקש להצביע?

יריב לוין: לא.

יריב לוין: אם כך, רבותיי, תמה ההצבעה.

יריב לוין: המזכירה, נא לסכם את הקולות, בבקשה.

יריב לוין: אני שאלתי אם רוצים להצביע.

יריב לוין: בואו, רבותיי.

מיקי לוי: – – –

יריב לוין: אתם רוצים להצביע?

יריב לוין: היא חזרה כבר.

יריב לוין: כבר חזרה, חבר הכנסת לוי.

יריב לוין: אתם רוצים להצביע?

יריב לוין: אני לא אמנע מאף אחד להצביע.

יריב לוין: אתם רוצים להצביע?

יריב לוין: בבקשה.

יריב לוין: חבר הכנסת מאזן גנאים, בבקשה.

יריב לוין: המזכירה, נא לקרוא שוב בשמות של חברי הכנסת גנאים, טאהא ועבאס.

ירדנה מלר-הורוביץ: (קוראת בשמות חברי הכנסת) מאזן גנאים – נגד ווליד טאהא – נגד מנסור עבאס – נגד

יריב לוין: רבותיי, נא לשבת.

יריב לוין: המזכירה, תמה ההצבעה, נא לסכם את התוצאות.

יריב לוין: אנחנו נעבור מייד להצבעה על ההצעה של חבר הכנסת מאיר כהן.

יריב לוין: חברות וחברי הכנסת, אלה תוצאות ההצבעה: בעד – 58, נגד – 60.

יריב לוין: לפיכך ההצעה לא התקבלה.

יריב לוין: נא לא למחוא כפיים, זה לא מגרש כדורגל פה.

יריב לוין: תודה רבה.

יריב לוין: אנחנו עוברים מכאן להצבעה שמית על הצעתו של חבר הכנסת מאיר כהן, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – נגד סמי אבו שחאדה – בעד אלי אבידר – בעד יולי יואל אדלשטיין – נגד אמיר אוחנה – נגד ניר אורבך – אינו נוכח ינון אזולאי – נגד ישראל אייכלר – נגד קארין אלהרר – בעד סעיד אלחרומי – אינו נוכח זאב אלקין – בעד דוד אמסלם – נגד אופיר אקוניס – נגד משה ארבל – אינו נוכח יעקב אשר – נגד זאב בנימין בגין – בעד אוריאל בוסו – נגד חיים ביטון – נגד מיכאל מרדכי ביטון – בעד דוד ביטן – נגד ולדימיר בליאק – בעד מירב בן ארי – בעד רם בן ברק – בעד איתמר בן גביר – נגד יואב בן צור – נגד נפתלי בנט – אינו נוכח עמר בר לב – בעד אורנה ברביבאי – בעד אליהו ברוכי – נגד קרן ברק – נגד ניר ברקת – נגד יאיר גולן – בעד מאי גולן – נגד איתן גינזבורג – בעד יואב גלנט – נגד גילה גמליאל – נגד מאזן גנאים – בעד בנימין גנץ – בעד משה גפני – נגד אבי דיכטר – נגד גלית דיסטל – נגד ניצן הורוביץ – בעד צחי הנגבי – נגד יועז הנדל – אינו נוכח שרן מרים השכל – בעד מיכל וולדיגר – נגד מכלוף מיקי זוהר – נגד תמר זנדברג – בעד ווליד טאהא – בעד בועז טופורובסקי – בעד אחמד טיבי – אינו נוכח יוסף טייב – נגד יעקב טסלר – נגד חילי טרופר – אינו נוכח דסטה גדי יברקן – נגד אלי כהן – נגד מאיר כהן – בעד מירב כהן – בעד מתן כהנא – אינו נוכח עופר כסיף – בעד אופיר כץ – נגד חיים כץ – נגד ישראל כץ – נגד רון כץ – בעד יוראי להב הרצנו – בעד מיקי לוי – בעד אורלי לוי אבקסיס – נגד יריב לוין – נגד אביגדור ליברמן – בעד יאיר לפיד – אינו נוכח אמילי חיה מואטי – בעד פטין מולא – נגד מרב מיכאלי – בעד יוליה מלינובסקי – בעד מיכאל מלכיאלי – נגד אבי מעוז – נגד אבתיסאם מראענה – בעד יעקב מרגי – נגד בנימין נתניהו – נגד יואב סגלוביץ' – בעד יבגני סובה – בעד אופיר סופר – נגד אורית סטרוק – נגד עידית סילמן – אינה נוכחת בצלאל סמוטריץ' – נגד אוסאמה סעדי – בעד גדעון סער – בעד מנסור עבאס – בעד איימן עודה – בעד חוה אתי עטייה – נגד חמד עמאר – בעד עודד פורר – בעד יצחק פינדרוס – נגד מאיר פרוש – נגד עיסאווי פריג' – בעד אורית פרקש הכהן – בעד אביר קארה – אינו נוכח אלכס קושניר – בעד יואב קיש – נגד גלעד קריב – בעד שלמה קרעי – נגד מירי מרים רגב – נגד שמחה רוטמן – נגד עידן רול –

ירדנה מלר-הורוביץ: בעד יעל רון בן משה – בעד מוסי רז – בעד יואל רזבוזוב – בעד אפרת רייטן מרום – בעד ג'ידא רינאוי זועבי – בעד יפעת שאשא ביטון – בעד אלון שוסטר – בעד יובל שטייניץ – נגד קטי קטרין שטרית – נגד אלעזר שטרן – בעד עמיחי שיקלי – אינו נוכח רם שפע – בעד נירה שפק – בעד אילת שקד – אינה נוכחת עאידה תומא סלימאן – בעד פנינה תמנו – בעד

יריב לוין: מזכירת הכנסת, נא לקרוא בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) ניר אורבך – אינו נוכח סעיד אלחרומי – בעד משה ארבל – אינו נוכח נפתלי בנט – אינו נוכח יועז הנדל – בעד אחמד טיבי – בעד חילי טרופר – אינו נוכח מתן כהנא – אינו נוכח יאיר לפיד – בעד עידית סילמן – אינה נוכח אביר קארה – אינו נוכח עמיחי שיקלי – אינו נוכח אילת שקד – אינה נוכחת

יריב לוין: האם נמצא כאן חבר כנסת או נמצאת כאן חברת כנסת שטרם הצביעו ומעוניינים להצביע?

יריב לוין: לא.

יריב לוין: אם כך, תמה ההצבעה.

יריב לוין: מזכירת הכנסת, נא לסכם את הקולות.

יריב לוין: אם כן, חברות וחברי הכנסת, אלה תוצאות ההצבעה: בעד הצעתו של חבר הכנסת מאיר כהן – 60, נגד – 51, אין נמנעים.

יריב לוין: רבותיי, נא לשמור על השקט.

יריב לוין: לפיכך אני קובע שהרכב הוועדה המסדרת יהיה בהתאם להצעתו של חבר הכנסת מאיר כהן.

יריב לוין: אני מבקש להודיע שהדיווח של שר הכלכלה והתעשייה חבר הכנסת עמיר פרץ על פעילות משרדו בממשלה השלושים-וחמש יישמע במועד מאוחר יותר.

יריב לוין: אנחנו נצא עכשיו להפסקה של חצי שעה על מנת שהסיעות תוכלנה להעביר ליושב-ראש הוועדה המסדרת את שמות החברים מטעמם.

יריב לוין: אנחנו נחדש את הישיבה בעוד חצי שעה כדי שאפשר יהיה להודיע את שמות חברי הוועדה המסדרת, על מנת שהיא תוכל להתחיל לפעול.

יריב לוין: תודה רבה.

יריב לוין: הפסקה.

בשעה 18: << נושא >> הרכב הוועדה המסדרת << נושא >>

יריב לוין: חברות וחברי הכנסת, אני מחדש את הישיבה, ואני מזמין את יושב-ראש הוועדה המסדרת חבר הכנסת מיקי זוהר להקריא את שמות חברי הוועדה המסדרת שנמסרו על ידי הסיעות השונות, בהתאם להרכב הוועדה שאושר על ידינו כאן היום.

יריב לוין: בבקשה.

הוועדה המסדרת): תודה רבה, אדוני היושב-ראש.

הוועדה המסדרת): להלן חברי הוועדה המסדרת בכנסת העשרים-וארבע: מטעם הליכוד – אנוכי, מיקי זוהר, ואני אשמש גם כיושב-ראש הוועדה, חברת הכנסת גלית דיסטל, חבר הכנסת אופיר כץ, חברת הכנסת אתי עטייה, חבר הכנסת דוד ביטן, חבר הכנסת שלמה קרעי, חברת הכנסת קטי שטרית וחברת הכנסת מאי גולן – סך הכול שמונה חברים; נציגי יש עתיד-תל"ם – חברת הכנסת קארין אלהרר – – –

קריאה: אין תל"ם.

יריב לוין: אין תל"ם.

יריב לוין: אין כבר תל"ם.

הוועדה המסדרת): סליחה, יש עתיד, נכון.

הוועדה המסדרת): זה ישן, סליחה.

הוועדה המסדרת): אתם צודקים.

הוועדה המסדרת): סליחה, יש עתיד בלבד – חברת הכנסת קארין אלהרר, חברת הכנסת מירב בן ארי, חבר הכנסת יואב סגלוביץ', חבר הכנסת בועז טופורובסקי; נציגי ש"ס – חבר הכנסת יעקב מרגי וחבר הכנסת מיכאל מלכיאלי; נציגי כחול לבן – חבר הכנסת איתן גינזבורג וחברת הכנסת יעל רון בן משה; נציגי ימינה – חבר הכנסת מתן כהנא וחברת הכנסת עידית סילמן; נציגי העבודה – חבר הכנסת רם שפע וחברת הכנסת אפרת רייטן; נציגי יהדות התורה – חבר הכנסת יעקב אשר וחבר הכנסת יעקב טסלר; נציגי ישראל ביתנו – חבר הכנסת עודד פורר וחבר הכנסת אלכס קושניר; נציגי הציונות הדתית – חבר הכנסת שמחה רוטמן וחברת הכנסת אורית סטרוק; נציגי הרשימה המשותפת – חבר הכנסת אחמד טיבי ונציג נוסף מטעמם שטרם נמסר שמו, השם הזה יימסר בהמשך ונקריא אותו במליאה; מטעם תקווה חדשה – חבר הכנסת זאב אלקין וחבר הכנסת יועז הנדל; מטעם מרצ – חברת הכנסת תמר זנדברג וחבר הכנסת עיסאווי פריג'; מטעם רע"מ – חבר הכנסת ווליד טאהא.

הוועדה המסדרת): אני מעדכן שהישיבה תתכנס בעוד חצי שעה מתום המליאה, שאמורה להינעל מייד אחר כך, וזה צפוי להיות בסביבות השעה 20:45.

הוועדה המסדרת): תודה רבה.

יריב לוין: תודה רבה לחבר הכנסת מיקי זוהר, יושב-ראש הוועדה המסדרת.

יריב לוין: אם כן, חברות וחברי הכנסת, תם סדר-היום.

יריב לוין: הישיבה הבאה תתקיים מחר, יום שלישי, ח' באייר התשפ"א, 20 באפריל 2021, בשעה 16:00.

יריב לוין: ישיבה זו נעולה.